"Sübhanəkə " duası yalnız birinci rükətdə oxunur ? | Suallarla İslam\nSat, 21/06/2014 - 16:28 | Gözəl Kərimova\nmende birdene kagiz var yeni namazin muxteser telimi namazi azeriislam.com saytinindi, ordan oyrenirem,1-ci yazilib ki,yalniz 1 ci ruketde "subhanekellahume ve bihemdike ve teberekesmuke ve teale cedduke ve ilehe geyruk euzu billehi mines seytani racim",yeni meselcin subh namazi 2 ruketdi indi bir defe deyim bunu 2 cide demeyim??? sonra "ixlas suresi"var ondada yazilib ki, 1,2 ruketde,zohr namazida 4 ruketdi oda demeyim bunu???yuxarda yazdigim sure ve fatihe suresi ve ixlas suresi sonra tekbir rukuda,rukudan qalxanda,qiyamda,tekbir,1 ci secde,tekbir,secdelere arasinda oturanda,tekbir,2 ci secde bnlarin qiraqlari iwerelinbki,"tek ruket"bunu bawa duwe bilmirem,xahiw edirem etrafli izah edin ehli- sunne\n1) Bəli elədi. Sübhanəkə duası yalnız fərz namazlarının birinci rükətində təkbirdən(Allahu Əkbər) sonra deyilir.Yəni hər fərz namazında yalnız bir dəfə namazın əvəlində sübhanəkə duası oxunar.Ancaq ikindi(əsr) və yatsı (işa) namazlarının ilk və üçüncü rükətlərində də sübhanəkə duası deyilir.\nSübhanəkəl-Ləhummə va bihəmdik və təbərəkəsmuk və təala cədduk və lə iləhə ğayruk.\nMənası: Allah`ım! Sən pis sifətlərdən təmiz və uzaqsan. Səni həmişə belə uca tuturam (mədh edirəm). Sənin adın mübarəkdir. Varlığın hər şeydən üstündür. Səndən başqa ilah yoxdur.\n2) Fərz namazlarında yalnız ilk iki rükətdə fatihadan sonra bir surə oxunar.Digər rükətləridə isə yalnız fatiha surəsi oxunar. Axşam namazının üçüncü rükətində, günorta, ikindi, işa namazlarının isə üçüncü və dördüncü rükətlərində yalnız fatiha surəsi oxunar, bir sürə(məsələn ixlas) oxunmaz.\nMəsələni sübh namazı misalında izzah edək:\n1.Allah`ım Sənin rızan üçün niyyət etdim bu günkü sübh namazının fərzin qılmağa”\n2.Allahu Əkbər deyib əlləri bağlayır.\n3.”Sübhanəkə” duası -> Əuzu billəhi minəş-şeytanir -rəcim -> Bismilləhir-Rəhmanir-Rəhim-> Fatiha surəsi- Qur`andan bildiyiniz bir surə(məsələn ixlas)\n4. “Allahu Əkbər” deyərək rüku edilir. Rükuda 3 dəfə “Sübhanə Rabbiyəl-Azim” dedikdən sonra ayağa qalxmaq. Qalxarkən: “Səmiallahu limən hamidəh”, tam olaraq dikəldikdən sonra isə “Rabbənə ləkəl həmd” deyilir. Bunun ardınca isə “Allahu Əkbər” deyərək səcdə edilir.\n5. Səcdə edərkən öncə dizlər, sonra əllər, daha sonra isə alın və burun yerə qoyulur. Əllər qulaqların yanında olmalıdır. Səcdə anında ayaqlar yerdən qaldırılmamalıdır. Səcdədə 3 dəfə “Sübhanə Rabbiyəl-Ala” dedikdən sonra “Allahu Əkbər” deyib səcdədən qalxaraq oturmaq. Bu zaman kişilər sol ayaqlarını topuqları yerə dəyəcək şəkildə yayaraq üzərində oturmalı, sağ ayaqlarını isə barmaqları qibləyə yönəlmiş vəziyyətdə dik tutmalıdırlar. Qadınlar isə ayaqlarını yerə yayaraq sağ tərəfdən çıxararaq yerə oturmalıdırlar. “Allahu Əkbər” deyib təkrar səcdə etmək və təkrarən 3 dəfə “Sübhanə Rabbiyəl Ala” dedikdən sonra yenə də “Allahu Əkbər” deyərək, səcdədən ikinci rükəti qılmaq üçün ayağa qalxaraq əlləri bağlamaq lazımdır.Səcdədən qalxarkən öncə baş, sonra əllər dizlərin üstünə qoyularaq yerdən qaldırmaq. Bu şəkildə 1-ci rükət tamamlanmış olur.\n6. İkinci rükəti qılmaq üçün ayağa qalxaraq əlləri bağladıqdan sonra “Bismilləhir-Rahmənir-Rahim ->Fatiha surəsi - > Qu`ran`dan bir surə oxunur.\nBununla da sübh namazının fərzi bitmiş olur.\n16523 reads | Word kimi saxla | | Teqlər:Namaz\nQuranda hər şey açıq aşkar olduğu halda, nə üçün Quranı anlamaq üçün təfsir kitabları oxunur?


Dünyanın ilk qadın yazarları...Enheduanna - Mətanət Vahid yazır | Edebiyyatqazeti.az\n30.04.2020 12:32 | 1553 dəfə oxunub A A+ A- İncəsənət\nTədqiqatçılar tərəfindən ismi tarixə bəlli olan ilk müəllif kimi qeyd olunan yazıçı və şair e. ə. 2285-2250-ci illərdə yaşamış mesopotamiyalı Enheduanna həmçinin ilk qadın yazardır. O, şimali və cənubi Mesopotamiyanı birləşdirmiş, dünya tarixində ilk hakimiyyət sülaləsinin əsasını qoymuş (e. ə. 2371-2316 illər) Akkad hökmdarı Sarqonun qızıdır. Enheduanna atasının qurduğu imperiyanın mərkəzi olan Ur şəhərində Ay Tanrısı Nannanın məbədində baş rahibə, eyni zamanda, Nannanın həyat yoldaşı olmuşdur. Bu haqda məlumatı 1926-cı ildə ingilis arxeoloqu Leonard Vullinin tapdığı gil lövhədən alırıq: üzərində ibadət edən rahibənin rəsmi həkk olunmuş dəyirmi lövhənin o biri üzündə “...Nannanın xanımı ...Sarqonun qızı” ifadələri yazılıb.\nHərfi mənası təxminən “səmanın bəzəyinin əsas rahibəsi” kimi tərcümə olunan “Enheduanna” onun tituludur və əsl adı tarixə məlum deyil. Yaradıcılığı təqribən 4300 il öncə daş və gil lövhələr üzərinə cızılmış, müasir dövrün bəzi ədəbiyyatlarında “Babil dövrünün Şekspiri” adlandırılan Enheduanna daha çox şumer himnlərinin müəllifi kimi tanınır. Əlbəttə, ona qədər də tanrıları mədh edən mətnlər yazılmışdır, lakin onların müəllifi bizə məlum deyil. Onun mətnlərinin əksəriyyətində şumer panteonunun digər tanrılarından üstün olan Nanna, qızı ilahə İnanna mədh olunur. Enheduannanın dövrümüzə qədər gəlib çatmış 53 himnindən 3-ü İnannaya həsr olunmuşdur:\n1. “İn-nin-sa-gur-ra” (İlahə İnannanın şərəfinə himn, yaxud “Qəhrəman qadın”). Bu himndə İnanna döyüşçü kimi və digər tanrılar ona kömək etməkdən imtina etsələr də, qələbə qazanan qəhrəman kimi mədh olunur.\nBir əjdaha kimi saldın ölkənin hər yerinə\nAğzından saçılan zəhəri,\nŞimşək kimi gurladın yer üzündə\nAğaclar bitkilər və bütün yaradılmışlar\nSəcdəyə əyildi önündə.\nSən daşqın bir selsən dağlardan enən,\nAh, hər şeydən öncə gələn,\nAy ilahəsi İnanna, cənnətin və\nAtəşin qığılcımlar saçır və sıçrayır\nBir heyvana minmiş xanım,\nAn sənə üstünlük verir, müqəddəs tapşırıqlar\nVə budur, sən belə davranırsan.\nBütün böyük ayinlərimizdə sən varsan.\nAmma kim anlaya bilər ki, sən gerçəksən?\n2. “Nin-me-hus-a” (İnannanın Ebix üzərində şərəfli qələbəsi haqqında himn). 30 misradan ibarət bu şeirdə İnannanın sivilizasiyanı idarə etməsi və uşaqları və evi nəzarətdə saxlamasından bəhs olunur.\n3. “Nin-me-sar-ra” (İnannanı kainatın hakimi kimi öyən himn). Sarqonun ölümündən sonra hakimiyyətə gələn oğlu Rimuş idarəetmədə atası qədər bacarıqlı deyildi. Odur ki, hakimiyyət devrildi və ölkə parçalandı. Ömrünün sonlarına doğru Urdan qovulan və yüksək mövqeyindən sıxışdırılan Enheduanna bu himndə kömək üçün İnannaya müraciət edir, yenidən baş rahibəliyə qayıtması və ona qəddar kişi hakimlərin qəzəbindən qorunmağa yardım etməsini xahiş edir. Belə ki, üsyançı şumer hakimi Luqal-Ane onu öz mövqeyindən uzaqlaşdırmışdı. Şumerlər inanırdılar ki, bu dua elə uğurlu olub ki, İnanna akkadlara şumerlər üzərində 9 qələbə nəsib edib və bu səbəbdən bir müddətlik onlar yenidən birləşdirildilər. Enheduanna isə bu qələbədən sonra öz mövqeyinə qaytarıldı. “Nin-me-sar-ra” müəllifinin ölümündən yarım min il sonra hələ də müqəddəs mətn hesab olunurdu və babil dövründə məktəblilər ondan dərslik kimi istifadə edirdilər. Maraqlıdır ki, bu himnin bərpası və tərcüməsi üzərində çalışan Annet Zqol mətnin həkk olunduğu yüzdən artıq gil lövhəcikdən istifadə etmişdir. Bu qədər çox yayılması onun məşhurluğundan xəbər verir. Belə ki, Mesopotamiya abidələrindən olduqca az nümunələr bu dərəcədə geniş yayıla bilib.\nEnheduanna yaradıcılığında ilk dəfə birinci şəxsin dilindən nəql edən müəllifdir. Hər bir mətndə o, 3-cü şəxsin dililə başladığı mətni sonradan “...mən Enheduanna” deyə öz dilindən davam etdirir. Yazılarında əsas xüsusiyyət həm də o idi ki, tanrılara həsr etdiyi şeirlərdə onlara olan şəxsi hislərini, münasibətlərini də qələmə alırdı: “Səndən ötrü bu müqəddəs yola qədəm qoymuşam, mən ali rahibə, mən Enheduanna... Mən Nannanın möhtəşəm baş rahibəsi.” Baş rahibə öz gözəlliyini və möhtəşəmliyini mədh etməkdə təvazökarlıq göstərmir, çünki həmin dövrdə bu, bir qayda idi. Hətta özü haqqında təriflərin az olması onun ilahəsinin şəninə layiq olmazdı. “Qoy mənim göz yaşlarım axıb getsin, müqəddəs İnanna üçün axan şərbət kimi... Məsləhət... Matəm və kədər... Mənim himayədarım... rəhm et... mən səninəm... Və hər zaman belə olacaq. Qəlbini mənə ver...”\nEnheduannanın mətnlərini ilk dəfə ingilis dilinə kaliforniyalı psixoanalitik Betti Medor tərcümə etmiş və bununla 20 il ərzində məşğul olmuşdur. Tərcüməçinin özünün qeyd etdiyinə görə, bu işi görməsinə səbəb onun yuxusu olmuşdur. B.Medor bu tərcümələri “Şumerin ali rahibəsi Enheduannanın şeirləri” adlı kitabda toplamışdır. Himnlər sonradan dünyanın bir çox dillərinə tərcümə olunsa da, bunlar orijinaldan deyil, B.Medorun tərcüməsindən edilmişdir.\nTədqiqatçıların yazdıqlarına inansaq, Enheduanna anadangəlmə siyasətçi və diplomat olmuş və hakimiyyəti idarəetmə işində atasına xeyli kömək göstərmişdir. Ali ruhani hakimiyyətin başında dayanan qadın rəsmi dini doktrinaların hazırlanmasına məsul idi. Hətta şumer ilahəsi İnannaya sitayiş etməsini də onun ailəsinin hakimiyyətini möhkəmləndirilməsinə xidmət etmək məqsədi güddüyü deyilir. Enheduanna qadının müdrikliyinə, ən əhəmiyyətli məsələlərdə yardımçı olacaq qədər ağıl və bilik sahibi olduğuna əmindir və bunu öz yazılarında əks etdirir: “Əsl qadın böyük müdrikliyə sahibdir. ...O, istənilən dünyəvi işlərdə yaxşı məsləhətçidir. O, kosmosu ölçür və səmanın ölçülərini kəndirlə yerə endirməyi bacarır.”


Nur-az.com - Quranın təhrifinə dair qeyri-şiə hədisləri\n03 İyul 2014\nQuranın təhrifinə dair qeyri-şiə hədisləri\nMəlum olduğu kimi, Şiə və Əhli-sünnə firqələri Quranın təhrif edilmədiyini düşünürlər. Lakin son zamanlar bəlli amillər səbəbindən fəallaşan vəhhabilər, yaxud vəhhabi sələfiləri Şiə firqəsini təhrifə inanmaqda günahlandırır, hətta bununla bütün şiələri kafir sayırlar. Onların uyğun ittihama dəlillərindən biri də Şiə kitablarında yer almış bəzi uydurma hədislərdir. Biz burada belə hədisləri qəbul etmədiyimizi bildirir və onların da istifadə etdiyi qeyri-şiə mənbələrindən oxşar rəvayətləri yadlarına salmaq istəyirik.\nBuxari və Əhmədin səhih bilərək qeyd etdiyi, Süyutinin Əbdürrəzzaq, Əhməd və İbn Hibbana istinadla yazdığı hədisə görə, Xəlifə Ömər həm rəcm (daşqalaq), həm də “atalarınızdan üz çevirməniz küfrdür” ayəsinin Qurandan olduğunu və Peyğəmbərin vaxtında oxunduğunu bildirmişdir. (Buxari, 8/168, h: 6830; Müsnəd-Əhməd, 1/451, h: 391; Süyuti. “Əd-Durr əl-mənsur”, 1/258) Rəcm “ayə”sinin Qurandan olduğunu Müslim, Tirmizi, Malik, İbn Macə və Əbu Davud da Ömərə istinadla qeyd etmişlər. (Müslim, 3/1317, h: 1691; Sünən-Tirmizi, 3/90, h: 1432; Malik, 5/1201, h: 3042; İbn Macə. Əs-Sünən, 2/853, h: 2553; Əbu Davud. Əs-Sünən, 4/144, h: 4418) Başqa bir rəvayətə görə, o, xilafəti zamanı rəcm (daşqalaq) ayəsinin Qurana düşmədiyinə görə təəssüf edərək deyirmiş ki, insanların tənəsindən qorxmasaydım, onu Qurana əlavə edərdim. (Buxari, 9/69, h: 7169; Malik, 5/1203, h: 3044; Əbu Davud. Əs-Sünən, 4/144, h: 4418) Bəzi mənbələrin qeyd etdiyinə əsasən, “atalarınızdan üz çevirməniz küfrdür” ayəsinin yazıldığı xurma yarpağı möminlər anası Aişənin evində olub və onun qoyunu yarpağı yeyib. (İbn Əsir. “Ən-Nihayə fi ğərib əl-hədis vəl-əsər”, 2/87) Başqa bir rəvayətdə isə Aişə deyir ki, rəcm və böyük adama 10 dəfə süd vermək ayələrinin yazıldığı vərəq mənim evimdə yatağın altında idi. Peyğəmbər xəstələnəndə başımız ona qarışdı və bir heyvan (qoyun, keçi) evə girib onu yedi. (Əhməd, 43/342-343, h: 26316) Xəlifə Ömərdən nəql olunan və Quranın təhrif olunduğuna dəlalət edən bir rəvayətdə isə onun Quranın bir milyon iyirmi yeddi min hərfdən ibarət olduğunu söylədiyi göstərilir. (Süyuti C. Əl-İtqan, 1/242) Halbuki əlimizdəki Quranın bütün hərfləri bu rəqəmin təxminən üçdə biri qədərdir.\nMüslimin rəvayətinə görə, Əbu Musa Əşəri (yəqin ki, Bəsrənin valisi olduğu zaman) şəhərin qiraətçilərini öz yanına çağırdı. O, 300 qiraətçinin toplaşmasından sonra etdiyi söhbətində dedi: “Biz uzunluqda və məzmununun sərtliyində Bəraət surəsinə bənzər bir surə, həmçinin Müsəbbihat surələrindən birinə bənzər bir surə oxuyurduq”. Əşəri daha sonra həmin iki surənin hər birindən xatırladığı kiçik bir hissəni əzbər oxudu. (Müslim, 2/726, h: 1050) Rəvayətdən aydın görünür ki, Əşəri qocaman səhabə kimi yeni qarilərə bir zamanlar Quran kimi oxuduqları və mövcud Quranda yer almayan surələrdən danışır. Bu isə Peyğəmbərdən sonra Quranın təhrif olunduğunu göstərir. Xatırladaq ki, rəvayətdə nəsxdən söhbət getmir və belə bir iddia üçün mütləq dəlil olmalıdır.\nVəhhabilərin etimad etdiyi məşhur rəvayətçi və səhabələrdən olan Abdullah ibn Ömər deyir: “Kimsə bütün Quranı öyrəndiyini söyləməsin. Quranın çoxu əlimizdə deyil”. (Süyuti C. Əl-İtqan, 3/81-82)\nSüyuti öz kitabında bu mövzuda çoxlu rəvayət nəql edib. Aişədən nəql olunan rəvayətdə deyilir ki, Əhzab surəsi Peyğəmbərin dövründə 200 ayə oxunurdu, Osman yazanda isə indikindən artığı tapılmadı. (Süyuti. Əl-İtqan, 3/82; Qurtubi. Təfsir, 14/113) Hüzeyfə deyir ki, bir gün Ömər ibn Xəttab məndən soruşdu: “Əhzab surəsi nə qədərdir?” Mən cavab verdim ki, 72, ya da 73 ayə. Ömər dedi: “O, Bəqərə surəsi kimi idi və onda rəcm ayəsi də vardı”. (Süyuti. “Əd-Durr əl-mənsur”, 6/559) Eyni fikir İkrimə (Yenə orada) və Übəy ibn Kəbdən (Əhməd, 35/134, h: 21206-21207) də nəql olunmuşdur. Onlar Əhzab surəsinin Peyğəmbərin dövründə Bəqərə surəsi qədər, ya da daha artıq olduğunu bildirmişlər. Bu isə Quranın Peyğəmbərdən sonra dəyişdirildiyini göstərir.\nUzun olduğu iddia olunan başqa bir surə də Bəraət surəsidir. Malik ibn Ənəsdən nəql olunan rəvayətə görə, Bəraət surəsi Bəqərə surəsi qədər uzun idi və əvvəlində “Bismillah” da vardı. (Süyuti. Əl-İtqan, 1/226) Hüzeyfə ibn Yəman isə deyirmiş ki, siz Bəraət surəsinin yalnız dörddə birini oxuyursunuz. (Hakim Nişapuri. “Əl-Müstədrək əla əs-səhihəyn”, 2/361)\nBaşqa bir rəvayətə görə, Übəy ibn Kəbin topladığı Quranda Həfd və Xəl adlı iki qısa surə də olub və hətta Ömər ibn Xəttab namazın qünutunda onları oxuyurmuş. Bu ayələr digər səhabələrdən də nəql olunub. Hətta Ənəs onun Quran ayəsi olduğuna dair Allaha and da içmişdir. (Süyuti. “Əd-Durr əl-mənsur”, 8/695-697) Süyuti başqa bir kitabında Übəy ibn Kəbin topladığı Quranda yer alan 116 surənin adlarını qeyd etmişdir. Süyutinin rəvayətinə görə, Abdullah ibn Məsud əlimizdəki Quranın son iki surəsini Qurandan hesab etməyərək onun 112 surədən ibarət olduğunu bildirirmiş. (Süyuti. Əl-İtqan, 1/226) Daha maraqlısı budur ki, Abdullah ibn Məsud son iki surəni öz Quranından silir və Qurandan olmadığını israr edirmiş. (Əhməd, 35/117, h: 21187) Bu hərəkətindən isə onun Quranı toplayan heyətin qərarı ilə razılaşmadığı ortaya çıxır. O, həm də etirazla deyirmiş: “Məni kimin qiraətinə tabe olmağa çağırırsınız?! Peyğəmbərin səhabələri bilirlər ki, mən onların arasında Allahın kitabına ən elmli şəxsəm”. (Müslim, 4/1912, h: 2462) Xatırladaq ki, Quranı toplayan heyətin başçısı gənc səhabələrdən olmuş Zeyd ibn Sabit idi. Abdullah həmçinin deyirdi ki, mən Peyğəmbərin ağzından 70 surə öyrənəndə Zeyd ibn Sabit uşaqlarla oynayırdı. (Əbu Davud. Əl-Məsahif, 1/74)\nYuxarıdakı nümunələrin Quranın təhrifinə dəlalət edən qeyri-şiə hədislərinin yalnız bir hissəsi olduğunu iddia etsək, yanılmarıq. Biz yalnız əsas hədis kitablarından və Süyutinin Quran üzrə ixtisasını nəzərə alıb onun bəzi əsərlərindən yalnız bəzi nümunələri qeyd etməyə çalışdıq. Əgər bütün qeyri-şiə mənbələrində mövcud olan uyğun rəvayətləri araşdırmalı olsaydıq, güman ki, bircildli kitab da azlıq edərdi. İbn Teymiyyənin şagirdlərindən olmuş Alusinin dediyi kimi, “bu barədə hədislərin sayı-hesabı yoxdur”. (Alusi. “Ruh əl-məani”, 1/26) Lakin biz kəmiyyətin hər hansı əhəmiyyətinin olduğunu da düşünmürük. Bizcə, şiə və ya qeyri-şiə mənbələrində yer almış təhrif hədisləri ya mənanın dəyişdirilməsinə, ya surələrin düzülüşünün dəyişdirilməsinə, ya əlavə təfsirlərin çıxarılmasına, ya qiraət fərqlərinə aiddir, ya uydurmadır, ya da uzaqbaşı hansısa səhabənin səhvi və yanlış ictihadı.\nBelə hədislərə və hansısa şiə alimlərinin yanlış fikrinə görə bütün Əhli-beyt davamçılarını kafir adlandıran vəhhabilərə isə sözümüz budur: Quranın azaldığını düşünənləri kafir sayırsınızsa, ayrıseçkilik etməyin, cürətiniz çatırsa, lap əvvəldən – möminlər anası Aişədən, Xəlifə Ömərdən başlayaraq hamısının hökmünü verin. Bunu bacarmırsınızsa, sakitcə yerinizdə oturun, böhtan atmayın, hər kəsi öz etiqad və əməlləri ilə tanıyın, bir neçə nəfərin fikrini bütöv bir məzhəbə aid etməyin.\nYazını Misirin əl-Əzhər universitetinin şəriət fakültəsinin dekanı və görkəmli əhli-sünnə mütəfəkkirlərindən olmuş Məhəmməd Məhəmməd əl-Mədəninin (1907-1968) sözü ilə bitiririk: “Deyirlər ki, şiələr Quranın azaldığını düşünürlər. Allaha sığınırıq! Əslində, bizim kitablarımızda olduğu kimi, onların kitablarında da belə rəvayətlər var və hər iki firqənin tədqiqatçıları onları zəif saymış, rədd etmişlər. Nə imamiyyə, nə zeydiyyə şiələri, nə də sünilər belə bir etiqada malikdirlər. Kim istəyirsə, əhli-sünnə məzhəbindən olan Süyutinin əl-İtqan kitabına baxıb çoxlu səhifələri tutmuş belə rəvayətləri görə bilər”. (Əl-Mədəni M. “Rəccə əl-bəs”. “Risalə əl-İslam” jurnalı, il: 11, say: 4, səh: 382)


Quru dəri üçün 5 təbii qida » wWw.Qadinlar.Biz ~ Qadınlar Bir Incidir! Populyar Qadın Saytı\nSəs ver: Quru dəri problemini mətbəxdəxinizdəki ərzaqlar vasitəsilə həll edin.\n5. Aloye şirəsi - həm dəriyə, həm də bir çox sağlamlıq problemində iç orqanlara faydası artıq məlumdur. Bitkinin yarpağının qırılması və içindəki mayenin çıxarılması ilə əldə edilir . Bu mayeni birbaşa olaraq quru bölgələrə tətbiq edə bilərsiniz. Bir az yapışıq məhlul olduğundan 5-10 dəqiqə sonra nəmli bir pambıqla silə bilərsiniz. Сладкий Ангел\n# 14 Heyata daim gulmek lazimdii ALESSANDRA


Bursit - reabilitasiya.az\nOynaq kisəsi iltihabına bursit deyilir. Oynağa çox güclü təzyiq olduqda baş verir.\nBilmək lazımdır ki, istənilən hərəkət vətərlərin, bağların oynaq nahiyəsində bir-birinə nisbətən sürtünməsi ilə müşayiət olunur. Bu sürtünmə oynaqətrafı maye hesabına yumşaq olur. Bursit zamanı oynağa çox böyük güc düşür.\nBursit oynaqətrafı boşluğun travması nəticəsində baş verə bilər. Məsələn, basketbol oynadıqdan sonra fiziki gərginlik bursitə səbəb ola bilər. Bursit ən çox çiyin oynaqlarında yaranır. Bu zaman ağrı çiynin arxa tərəfində hiss olunur, sonra dirsək, bud, diz, topuq, dabanarxası nahiyədə qeyd olunur.\nƏn çox ağırlaşması infeksiyalaşmadır.\n-iltihab, oynaq nahiyəsində şişkinlik,\n-həmin nahiyədə dərinin qızarması və hərarətin qalxması.\nBu zaman çalışın oynağa sakitlik verin, iltihabı azaltmaq üçun iltihabəleyhinə dərmanlardan istifadə edə bilərsiniz. Əgər dirsək oynağı zədələnibsə həmin nahiyəyə elastik sarğı qoyun.\nSoyuq və isti kompress növbə ilə qoyulduqda ağrını azaldır. Bu zaman oynağı yavaş-yavaş hərəkət etdirmək lazımdır.\nHəkim oynaq mayesini analiz üçün punksiya edir, xəstəni rentgenə göndərir. Oynağa tərpənməmək üçün şina qoyulur. İltihabı götürmək üçün iltihabəleyhinə, ağrıkəsici maddələr təyin olunur. Ağır hallarda zədələnmiş oynaq kisəsi cərrahi yolla aradan götürülür.


"Azərişıq" ASC-nin əsas vəzifəsi abonentlərimizi fasiləsiz və keyfiyyətli elektrik enerjisi ilə təmin etmək və onlara yüksək səviyyəli xidmət göstərməkdən ibarətdir. Bu istiqamətdə fasiləsiz olaraq irimiqyaslı işlər həyata keçirilməkdədir.\nPrezident yanında Vətəndaşlara Xidmət və Sosial İnnovasiyalar üzrə Dövlət Agentliyi və onun tabeliyində olan “ASAN xidmət” mərkəzləri ilə birgə fəaliyyətimizdən bir ildən artıq müddət ötmüşdür. İlk olaraq fəaliyyətimizi 4 saylı Bakı ASAN Xidmət mərkəzində, sonradan isə 1 və 2 saylı Bakı “ASAN Xidmət” mərkəzlərində fəaliyyət göstərməyə başladıq. Ötən müddət ərzində 9936 nəfər abonent müarciəti qəbul edilmiş və bu müraciətlər qısa müddətdə müsbət həll edilmişdir.\nMüraciət edən abonentlərimizin keyfiyyətli və sürətli xidmətlərimizdən məmnunluğu, müraciətlərin çoxluğu nəzərə alınaraq göstərilən xidmətin əhatəsini daha da genişləndirmək məqsədi ilə 2015-ci ilin avqust ayından etibarən Sumqayıt, Sabirabad və 5 saylı Bakı “Asan Xidmət” mərkəzlərində fəaliyyətə başladıq.\nMəqsədimiz abunəçilərimizə daha yaxın olmaq, vətandaşların müraciətlərinə ən qısa vaxt müddətində baxılması, şəffaflığın təmin edilməsi, müasir texnologiyaların tətbiqi və bütün əməliyyatların “bir pəncərə” prinsipi əsasında formalaşdırılmasıdır.\nBorcun olmamasına dair arayışın verilməsi\nElektrik enerjisi istehlakçısının dəyişdirilməsi\nMəişət abonentlərinin elektrik şəbəkəsinə qoşulması\nQeyri əhali üzrə texniki şərt müraciətlərinin qəbulu\nxidmətlərindən yararlana bilərlər.\n“Azərişıq” ASC yaxın gələcəkdə Asan Xidmət mərkəzlərində verilən xidmətlərin sayını çoxaltmaqla yanaşı Bərdə və Gəncə “Asan Xidmət” mərkəzlərində də fəaliyyətə başlanılacaqdır. Beləliklə regionlar üzrə abunəçilərimiz asan xidmət vasitəsilə verilən xidmətlərdən faydalana biləcəklər. Sumqayıt şəhərində yerləşən “Asan Xidmət” mərkəzinə Sumqayıt abunəçiləri və eyni Siyəzən, Şabran, Xaçmaz, Quba və Qusar rayonu abonentləri müraciət edə bilərlər.\nSonda onu da qeyd etmək lazımdır ki, abonentlərimiz üçün yaradılmış elektron xidmətlərdən abonetlərimiz mənzillərindən ayrılmadan Azərişıq ASC-nin rəsmi internet səhifəsi üzərindən və Elektron Hökumət Portalı vasitəsi ilə təqdim edilən elektron xidmətlərimizdən də faydalana bilərlər.


Erotik kitabdan rekord satış: bir güne 1 milyon - Azadliq Xeber\nErotik kitabdan rekord satış: bir güne 1 milyon\n28.06.2015 / 16:41 xeber –\nE.L.Ceymsin müəllifi olduğu "Bozun 50 çaları" kitab seriyasının yeni hissəsi rekord qırıb.\nAxşam.az-ın Türkiyə mediasına istinadən məlumatına görə, kitabın qəhrəmanı Kristian Qreyin baxışından yazılan "Qrey" ilk dörd gündə 1 milyondan çox nüsxə satılıb. Digər tərəfdən kitab tənqidçilərin tərəfindən bəyənilməyərək "Bədbəxt bir avtobioqrafiya…" adlandırılıb.\nQeyd edək ki, bu vaxta qədər Den Braunun "İtmiş Simvol" kitabı ilk beş gündə yarım milyon satılaraq rekord qırmışdı.\nXatırladaq ki, erotik, dram və triller janrında olan kitabın bu il eyni adlı filminin premyerası olmuşdu.


Erməni mədəniyyət işçisi Gürcüstana buraxılmadı - Qanunla.Az\n11.10.2021 - 10:56\nErməni mədəniyyət işçisi Gürcüstana buraxılmadı\nErmənistanın əməkdar mədəniyyət xadimi, “Karin” ansamblının rəhbəri Qagik Qinosyanın Gürcüstana girişi qadağan edilib.\nQanunla.Az xəbər verir ki, bu barədə Qinosyan özü açıqlama yayıb.\nQ.Qinosyanın sözlərinə görə, Gürcüstanın Axalkələki bölgəsinə anasının qəbirini ziyarətə getmək istəyib, amma sərhəddən geri qaytarılıb. O deyib ki, Gürcüstan sərhədçiləri buna səbəb kimi koronavirus pandemiyasını göstəriblər.\nQ.Qinosyan Birinci Qarabağ müharibəsi zamanı erməni separatçılarının sıralarında Azərbaycan torpaqlarının işğalında iştirak edib.\nXatırladaq ki, Samsxe-Cavaxetiya diyarının Axalkələki şəhəri Gürcüstanın ermənilərin sıx məskunlaşan bölgəsidir. Erməni separatçıları zaman-zaman bu bölgənin Gürcüstandan ayrılması iddiası ilə çıxış edirlər.\nQ.Qinosyan separatizmi dəstəkləyən erməni ziyalılarından biridir.\nErmənistan mətbuatı da dolayısı ilə onun Gürcüstana buraxılmamasını bununla, yəni indiyə qədər olan fəaliyyəti ilə əlaqələndirib. Erməni yazarlar iddia edirlər ki, Tiflisdəki hazırki hökumət türkiyəyönlü siyasət yürüdür və “Karin” ansamblı rəhbərinin Gürcüstana buraxılmaması da bununla bağlıdır.\n08.12.2021 - 18:11\nAna intiqam üçün yaş yarımlıq körpəsini qəddar şəkildə döydü: Kadrları ərinə yolladı – FOTO/VİDEO\n08.12.2021 - 13:05\nİrəvanın mərkəzində itkin düşən erməni hərbçilərin yaxınları aksiya keçirib\nRusiya sərhədlərin müəyyən edilməsinə başlayır – Komissiya İrəvana gəldi\n08.12.2021 - 12:21\nPutinlə Bayden arasında zarafat… – Kreml


Adenoidlər-müəyyənləşməsi, mərhələləri Adenoidlər-müəyyənləşməsi, mərhələləri\nBizim bugünkü mühazirəmizin mövzusu – adenoidlər - uşaqlarda ən çox yayılan nəfəs problemi xəstəlik haqqındadır. Deməli bu nədir və onu nə ilə “yeyirlər”?\nAdenoidlər - burunboğaz badamcıqlarının pataloji inkişafı ilə xarakterizə olunan yuxarı tənəffüs yollarının xəstəliyidir ki, bir neçə mərhələlərindən asılı olaraq burun nəfəs almasındakı çətinliklərindən başlayaraq eşitmə qabiliyyətinin itirilməsinə kimi özünü biruzə verə bilər. Adenoidlər müxtəlif yaş qrupundan olan, əsasən isə 4-8 yaşlı uşaqlarda olur.\nNormal vəziyyətdə adenoidlər bütün uşaqlarda var və burun boğza birləşməsində kiçik ölçülü limfoid formasını təşkil edir. Bu formalaşmalar uşaq orqanizminin normal həyat fəaliyyəti üçün vacib olan imminoqlubinlər ifraz edə bilən immun toxumalarından ibarətdir. O tənəffüs yollarının başlağıcında yerləşən müdafiə qapıları kimidir, ətraf mühitin əlverişsiz təsiri ilə mübarizə apararaq onlar uşaq orqanizmini qoruyur. Lakin müxtəlif əlverişsiz, əsasən də xarici faktorların (müntəzəm infeksion xəstəliklər, bəzi”xüsusi” infeksiyalar, məsələn qızılça, qırmızı atəş, difteriya, allergenlərin daimi fəaliyyəti) fəaliyyəti nəticəsində adenoidlərin ölçüləri artır və iltihablaşır.\nAdenoidlərin yayılmasının üç mərhələsi var:\nI mərhələ - böyümüş limfoid veqetasiyası, adenoid, burunun arxa divarının yuxarı hissəsinin 1/3-ni bağlayır, bu mərhələ kliniki olaraq növbəti formada təzahür edir – səhər uşaq rahat nəfəs ala bilir, ağız bağlı olur, yuxu zamanı isə, insan bədəni üfüqi vəziyyətdə olarkən adeonidlər böyüyür, nəfəs almaq çətinləşir, xoruldamağa başlayır.\nII mərhələ - , adenoid, yayılaraq burunun arxa divarının yuxarı hissəsinin 2/3-ni bağlayır, bu mərhələ kliniki olaraq növbəti formada təzahür edir, uşaqlar adətən yuxuda xoruldamağa başlayırlar, bütün sutkanı ağzı açıq nəfəs almağa məcburdurlar.\nIII mərhələ - , adenoid, burunun arxa divarını tam bağlayır, kliniki təzahürlər II mərhələdə olduğu kimidir, lakin xorultu daimidir, uşaq bütün sutkanı ağzı ilə nəfəs alır. Adenoidlərə ikinci və üçüncü mərhələlərdə müxtəlif fəsadlar mövcuddur: otit, qaymorit, frontit, angina və s.\n353 Xəstəliklər 17.02.2020


2 otaq, köhnə tikili ev alqi satqisi #24936 *\nIçərişəhər və Nizami metro stansiyaları, Daxili İşlər Nazirliyi və İDEAL parfumeriya mağazası yaxınlığında 3 mertebeli binanin 2-ci mertebesinde 2 otaqlı mənzil satılır. Yaxşı təmirlidir. Döşəməsi parketdir. Arxitekturnu layihədir, otaqlar ayrı-ayrıdır. Suyu, qazı və işığı daimidir. Krosnu antenası, telefon və internet xətti var. Pəncərələr plastik, qapısı seyf qapıdır. Metroya və dayanacağa yaxın yerdə yerləşir. Bina daş binadır. Mənzilin çıxarışı(kupçası) var.Elave melumat almaq ucun zeng ede bilersiniz.\nÜnvan:Baki, Yasamal, Elovset Quliyev Kucesi 50


Evlənmək istəyən 277 nəfərdə talassemiya aşkarlandı – medpress.az\nDörd ilə yaxındır ki, nikaha daxil olmaq istəyənlər icbari tibbi müayinədən keçirlər. Bu, sağlam ailə və sağlam genefondun formalaşmasında mühüm əhəmiyyət daşıyır.\nMedpress.az xəbər verir ki, B.Eyvazov adına Elmi-Tədqiqat Hematologiya Transfuziologiya İnstitutundan AZƏRTAC-a verilən məlumata görə, indiyədək 500 mindən çox cütlük icbari tibbi müayinədən keçib.\nTəkcə bu ilin yanvar ayı ərzində 9 779 nəfər müayinədən keçib və onlardan 277 nəfərində talassemiya daşıyıcılığı müəyyən edilib. Müayinədən keçən cütlüklərdən birinin hər ikisində talassemiya daşıyıcılığı aşkar olunub.\nGündəm, Rəsmi rubrikalarında dərc olunub. Açar sözlər: icbari, müayinə, nikah, talassemiya


Günəşin dərinizə təsiri » Qadınla.Com - Qadınlar Birİncidir!\nGünəşin dərinizə təsiri\nTarix: 12-06-2017, 11:00\nİstanbulda bir AVMnin hazırladığı sağlamlıq tədbirinin bu aykı qonağı Acıbadem Ankara Xəstəxanası Dematologiya Uzmanı Bahar Öznur oldu. Salğlam bir dəri üçün edilməsi lazım olanlar haqqıda məlumat verən həkim Öznur, dəri ilə bağlı bir çox maraqlı olan sualı da cavabladı.\nGünəş təsirləri yaşlanmağa səbəb olur\nDəri sağlamlığı üçün günəş təsirlərindən qorunmasının lazım olduğunu söyləyən həkim Öznur, günəş təsirlərinin başlıca ləkə və yaşlanma səbəb olduğunu söyləyərək " gündə 10-15 dəqiqə qalmaq kafidir. D vitamini baxımından da bu belədir. Bundan çox günəş ləkə, günəş yanıqları və kölgə yaradır" açıqlamasını etdi.\nPRP ilə saçlarda parlaqlıq yaradıla bilər\nPRP müalicə üsulunun dəri yeniləmə, qırışıqlıq, yara və sızaq izləri müalicəsində istifadə etdiyini söyləyən həkim Öznur "PRP müalicə üsulunda öncə xəstədən alınan qan sentrifuqadan keçirilir. Sentrifuqa ilə qırmızı qandan ayrılan plazmalar mezoterapiya üsulu ilə xəstənin dərisinə və açlı dərisinə köçürülür. Bu üsul ilə dəyiyə köçürülən plazmalar, kök hüceyrənin çoxalmasını təmin edən böyümə faktoru təqdim edir. PRP ilə saç tökülməsini dayandırmaq, saçın keyfiyyətini artırmağı və yeni saç çıxışını mümkün hala gətirməyi hədəflənməkdədir. Saç mezoterapiyası ilə birlikdə edilən üsul daha çox təsir edicidir. Hər yaşda və hər müxtəlif tökülmədə edilə bilər. PRP üsulu 406 həftəlik aralıqla 2-6 seans arasında edilməkdədir" deyə fikrini ifadə etdi.\n" Bu üsul edildikdən sonrasa xəstədə, edilən əməliyyata dair hər hansı bir ağrı və iz yaranmamaqdadır " deyən həkim Öznur sözlərinə belə davam etdi: " Hazırlanan plazmanın xəstəyə enjekte edilməsindən sonra normal həyatına davam edə bilir. Üç ay boyunca ayda bir dəfə təkrarlanan bu üsul əməyiyyatın sonunda uzun müddətli ola bilməsi üçün, ildə bir dəfə olmaq üzrə təkrar edilməsi tövsiyə edilməkdədir."\nÇiyələk yarpağının möcüzəli faydaları\nTesekkurler faydali xeber oldu\n14 iyun 2017 18:46\n12 iyun 2017 18:24\ngunewden qorunmaq ucun masla vururram\n12 iyun 2017 16:50\nTewekkur xeber ucun amma sebrim catmadi oxumadim\n12 iyun 2017 14:28


www.XALQXEBER.az » Bölgə » Goranboydan şəhid anası və sakinlər su deyərək fəryad qoparır-VİDEOLAR\nNeftçaladakı vətəndaşlarımızla eyni aqibəti yaşayan Goranboy rayon sakinləri də içməlu su problemi ilə bağlı olkə başçısına müraciət ediblər.\nƏgər bizə cavab verilmərsə köməkdarlıq edilmərsə, deməli cavabdeh məmurların damarlarından azərbaycan qanı axmayan məmurlardırlar.\nGoranboy rayonu, Qurbanzadə kəndində yaşayan bir qrup sakin SUSUZLUQDAN yanır.MƏMURLAR yezid kimi oturublar suyun başında…Bu rayonunda su məmurların təsərrüfatına axıdılır, kəndinin sakinləri korona virusun tüğyan etdiyi bir vaxtda əllərini yumağa nədə ki ölən ölülərini yumağa bir damcı su tapmırlar.\nGoranboy rayonunda “Məmurlar özlərinə və yaxın adamlarına su artezian quyusu vurduraraq özlərinin əkin və bağ sahələrini suluyurlar. Ancaq suya ehtiyacı olan bir qrup insanlar isə susuzluqdan qırırlar.\nBununla bağlı rayonun icra hakimiyyətinin başçısına və cavabdeh qrumlara şikayətlər etsəkdə şikayətimizə baxan yoxdur. Bundan da sui istifadə edən Sub Artezian Quyuları İstismar idarəsinin müdiri və onun yaxın əsabələri öz bildikləri kimi işlərini görürlər.


Ana səhifə » Siyasət » Yaponiyanın Fuci telekanalında Azərbaycan haqqında veriliş yayımlanıb\nAZƏRTAC xəbər verir ki, “Dünya” adlı verilişdə Azərbaycanın coğrafi mövqeyi, əhalisi, tarixi və mədəniyyəti haqqında geniş məlumat verilib. Azərbaycanın Yaponiyadan təyyarə ilə 15 saatlıq məsafədə yerləşdiyini qeyd edən aparıcı ölkəmizin çox əlverişli coğrafi mövqeyə sahib olduğunu bildirib. Müstəqilliyini 1991-ci ildə bərpa edən Azərbaycanın qısa zaman kəsiyində əldə etdiyi uğurlar diqqətə çatdırılıb.\nVerilişdə Bakı şəhərindəki “Alov qüllələri”, Heydər Əliyev Mərkəzi, SOCAR-ın binası, Bakı Kristal Zalı və digər möhtəşəm tikililərin müasir dizaynı barədə söhbət açılıb. “Alov qüllələri”nin şəhərin rəmzi olduğu qeyd edilib.\nTelekanalın Azərbaycan Dövlət Neft və Sənaye Universitetində və Bakı Ali Neft Məktəbində olan çəkiliş qrupu ölkəmizdə yerləşən neft və qaz yataqları barədə də tamaşaçıları məlumatlandırıb. Eyni zamanda, tamaşaçılara Neft Daşları və Bakı-Tbilisi-Ceyhan neft boru kəməri barədə məlumatlar təqdim edilib. Bundan başqa, Azərbaycan ərazisindəki faydalı qazıntılardan, Naftalan Sağlamlıq Mərkəzi və palçıq vulkanlarından bəhs olunub.\nİçərişəhərdə və Nizami küçəsində aparılan çəkilişlər zamanı şəhərin mərkəzində yerləşən bu iki yerin tikililəri ilə tarixi və müasir Azərbaycanı əks etdirdiyi vurğulanıb. Yapon izləyicilər ölkəmizin müasirliyi ilə diqqəti cəlb edən turizm potensialı və mövcud infrastrukturu barədə də ətraflı məlumatlandırılıb.\nTamaşaçılara ölkəmizin rəmzlərindən biri hesab edilən, dünyaca məşhur Azərbaycan xalçaları barədə də geniş məlumat verilib.\nVeriliş boyunca azərbaycanlıların çox istiqanlı, mehriban, qonaqpərvər və əməksevər bir xalq olduğu qeyd edilib. Sonda yapon tamaşaçılara bu gözəl ölkəyə səyahət etmək tövsiyə olunub.


İki sahil.-2016.-1 oktyabr-№ 179.-S.7.\nMüstəqil Azərbaycanın yeni dövrünün başlanğıc tarixi\n3 oktyabr 1993-cü ildə xalqın yüksək etimadını qazanaraq Prezident seçilən ümummilli lider Heydər Əliyev Azərbaycanın inkişaf konsepsiyasını, daxili və xarici siyasətini müəyyənləşdirməklə insanlarda milli məfkurəni, azərbaycançılıq ideyalarını formalaşdırdı\n“Azərbaycanda əfsuslar olsun ki, 1990-cı illərin əvvəllərində vəziyyət tənəzzülə uğrayırdı. Siyasi böhran iqtisadi böhranla tamamlanırdı. Xalq arasında o vaxtkı iqtidara inam tamamilə tükənmişdi. Vətəndaş müharibəsi başlamışdı. Ermənistanın işğalı alovlanırdı, genişlənirdi, torpaqlarımız işğal altına düşürdü.\nŞuşa, Laçın, ondan sonra Kəlbəcər rayonlarının işğalı nəticəsində Dağlıq Qarabağ ilə Ermənistan arasında coğrafi bağlılıq yaranmışdı. Belə ağır vəziyyətdə xalq yenə də Heydər Əliyevə müraciət etdi. Onu hakimiyyətə dəvət etdi və ümidləri ancaq ona bağlayırdı. Müstəqilliyimiz üçün ən ağır anlarda yenə də Heydər Əliyev öz xalqının yanında idi. Öz xalqına rəhbərlik etməyə razılıq vermişdir. 1993-cü ildən başlayaraq, Azərbaycanda bütün sahələrdə dönüş yarandı. Vətəndaş müharibəsinə son qoyuldu, qanunsuz silahlı birləşmələr tərksilah edildi. Azərbaycanda qayda-qanun yaradıldı və ölkə inkişaf dövrünə qədəm qoydu.” Prezident İlham Əliyevin bu sözləri çətin dövrdə Azərbaycana rəhbərlik edən Ulu Öndərin siyasi fəaliyyətinə qısa, lakin məntiqli baxışdır.\n“Müdrik insanları tarix əsrdə bir dəfə yetişdirir” aforizminin reallığını müdrikliyi, fenomen baxışları, dövlətçilik təcrübəsi ilə təsdiqləyən Ulu Öndərin adı liderliyin zirvəsinə qalxan və barmaqla sayılan tarixi şəxsiyyətlərin ön sırasında çəkilir. İnsanın yaraşığı müdriklik, müdrikliyin yaraşığı təmkinlilik, təmkinliliyin yaraşığı cəsarət, cəsarətin yaraşığı yumşaqlıqdır. Bütün bu keyfiyyətləri özündə birləşdirən şəxsiyyətləri isə dahi adlandırırlar. Dahilər haqqında əlavə olaraq deyirlər ki, müdrik olmaq kifayət deyil, ondan istifadə etməyi bacarmaq lazımdır. Bütün bu keyfiyyətləri şəxsiyyətində formalaşdıran Heydər Əliyev dahi olmaqla canından artıq sevdiyi xalqına layiq liderlik məsuliyyətini də dərin zəkası, siyasi təcrübəsi, elmi, düşüncəsi ilə tamamlamışdır. Tarixi həqiqətlər sübut edir ki, liderlər Vətənini böyük və kiçikliyinə görə sevmirlər, vətəni özününkü olduğu üçün qoruyurlar. Azərbaycan xalqının ümummilli lideri adını respublikanın müstəqilliyini, suverenliyini qorumaqla əbədiləşdirən , ölkəmizin inkişaf yolunu düzgün istiqamətləndirməklə xalqa bələdçilik edən ulu öndər Heydər Əliyev Azərbaycan dövlətinin varlığı ilə birgə yaşam haqqı qazanan tarixi şəxsiyyət olduğunu fədakarlığı ilə təsdiqləmişdir.\nUlu Öndər Heydər Əliyevin fəaliyyətinin hər bir dövrünün siyasi məktəb olduğunu vurğulayan Prezident İlham Əliyev ümummilli liderin Azərbaycanın müstəqilliyinin əbədiliyi naminə göstərdiyi xidmətləri əvəzsiz adlandırır: “1993-cü ildə xalqın tələbi ilə ulu öndər Heydər Əliyev hakimiyyətə qayıdandan sonra vəziyyət sabitləşdi. Əlbəttə, sabitlik başlıca şərt idi ki, Azərbaycan inkişaf etsin. Siyasi sabitlik, ondan sonra iqtisadi sabitlik təmin edildi. 1995-ci ildə müstəqil Azərbaycanın Konstitusiyası qəbul edilmişdir, siyasi, iqtisadi islahatlar aparılmağa başlanmışdır. Bir sözlə, o tarix - 1993-cü il müstəqil Azərbaycanın yeni dövrünün başlaması idi. Əslində müstəqilliyimiz məhz o vaxt başlamışdır. O dövrdən başlayaraq bu günə qədər Azərbaycan sürətlə inkişaf edir.”\n1993-2003-cü illəri əhatə edən və müstəqillik salnaməmizə inkişaf, sabitlik, siyasi sistemin təkmilləşdirildiyi tarix kimi yazılan dövrdə milli ideologiyamız, azərbaycançılıq məfkurəsi formalaşmışdır. Bu gün milli sərvətimiz olan, çoxmillətli, çoxkonfessiyalı cəmiyyətin inkişafı və buna güclü təkan verilməsi prosesi də məhz o illərdən başlanmışdır. Prezident İlham Əliyevin səyi ilə Azərbaycan dünya miqyasında multikultural cəmiyyət kimi özünü təqdim edir və bu nümunə bir çox ölkələrdə dərin təhlil olunur.\n“1993-2003-cü illərdə Azərbaycanda dövlət quruculuğu prosesi uğurla getmişdir, dövlətin əsasları qoyulmuşdur. Məhz buna görə biz həmişə deyirik ki, Heydər Əliyev müstəqil Azərbaycanın banisidir. Hər dəfə o tarixi yada salaraq, təəssüf hissi ilə qeyd edirik ki, əgər müstəqilliyimizin ilk illərindən Heydər Əliyev hakimiyyətdə olsaydı, bizim ölkəmiz Dağlıq Qarabağ problemi ilə üzləşməzdi. O, heç vaxt imkan verməzdi ki, orada separatçılar baş qaldırsınlar. Heç vaxt imkan verməzdi ki, xalqımıza qarşı bu qanlı cinayət törədilsin.” Müstəqilliyimizin ilk illərində baş vermiş hadisələri düzgün təhlil edib, ağlı, zəkası ilə çıxış yolu tapan ümummilli lider Heydər Əliyev növbəti dəfə xalqına bələdçilik etdi” söyləyən Prezident İlham Əliyevin vurğuladığı kimi, Azərbaycanın dünya birliyinə inteqrasiyası da məhz o illərdən başlanır.\n1993-cü ilin may-iyununda hökumət böhranının son dərəcə kəskinləşməsi ilə ölkədə vətəndaş müharibəsinin baş verməsi və müstəqilliyin itirilməsi təhlükəsi yarandıqda Azərbaycan xalqı o zaman Naxçıvan Muxtar Respublikası Ali Məclisinin Sədri olan Heydər Əliyevi xilaskar kimi Bakıya dəvət etdi. Ölkəni vətəndaş müharibəsi həddinə çatdıran Gəncə hadisələrinin yaratdığı mürəkkəb, gərgin vəziyyəti qətiyyəti, müdrikliyi ilə aradan qaldıran Ulu Öndər 1993-cü il iyunun 15-də Ali Sovetin sədri seçildi. Həmin gün Azərbaycan tarixinə, Qayıdış, Qurtuluş günü kimi yazıldı. İyulun 24-dən isə Milli Məclisin qərarı ilə Azərbaycan Respublikası Prezidentinin səlahiyyətlərini həyata keçirməyə başladı. 1993-cü il oktyabrın 3-də keçirilən seçkilərdə milyonların etimadını qazanan Heydər Əliyev Azərbaycan Respublikasının Prezidenti seçildi.\n10 oktyabr 1993-cü ildə, Azərbaycan dövlətçiliyinin ən mürəkkəb dövründə, XX əsrin sonunda dünyada köklü dəyişikliklərin baş verdiyi siyasi proseslərdən yaranan qlobal problemlərin artdığı bir zamanda üzərinə götürdüyü məsuliyyətin ağırlığından çəkinməyərək bütün həyatını xalqının etimadını doğrultmaq üçün sərf edəcəyini bildirən Heydər Əliyev Azərbaycan bayrağını öpüb and içərkən ilk növbədə Azərbaycan xalqının ağlına, zəkasına, qüdrətinə inandığını bildirdi: “Azərbaycan xalqının mənə bəslədiyi ümidlər məni bu vəzifəni üzərimə götürməyə məcbur edibdir. Əmin etmək istəyirəm ki, bu ümidləri doğrultmaq üçün əlimdən gələni əsirgəməyəcəyəm.”\nAndiçmə mərasimində verdiyi vədləri həmişə olduğu kimi, xalqına sədaqəti ilə doğruldan, “Mən ömrümün qalan hissəsini də xalqıma həsr edəcəyəm” söyləyən Heydər Əliyev bu andına daim sadiq qalaraq, “Mən həmişə fəxr etmişəm, bu gün də fəxr edirəm ki, mən azərbaycanlıyam” söyləməklə də vətəninə, xalqına bağlılığını ifadə etdi.\n1993-cü ildə hakimiyyətə qayıdan Heydər Əliyev siyasi bacarığı, müdrikliyi ilə ölkəni vətəndaş müharibəsi təhlükəsindən, ictimai-siyasi pərakəndəlikdən xilas etdi və cəmiyyətin məqsədini, qayəsini öz varlığında, özünün güclü şəxsiyyətində təzahür etdirərək, doğma xalqını yenidən vahid bir məfkurə ətrafında səfərbər edib hər kəsin qəlbində sabaha inam hissi yaratmağı bacardı. Olduqca mürəkkəb bir dövrdə xalqına bələdçilik edən, müstəqilliyin qorunmasının onu əldə etməkdən çətin olduğunu fədakarlığı ilə nümayiş etdirən Heydər Əliyev ən bacarıqlı siyasi xadimlərin edə bilmədiyini və edə bilməyəcəyini gerçəkləşdirmiş, müasir dünyanın ən aktual çağırışlarına cavab vermək bacarığı ilə XX və XXI əsrlərin tanınmış siyasi xadimləri sırasında həmişəlik öz layiqli yerini tutmuşdur.\nAzərbaycançılıq fəlsəfəsini, milli ideologiyaya bağlılığı dövlətçiliyimizin bünövrəsi adlandıran Ulu Öndər bu ideyaların xalqın ümummilli problemləri ilə sıx bağlı olduğunu müdrikcəsinə başa düşərək milli ruhun, milli özünüdərkin yüksəlişi, xalqın tarixi yaddaşının özünə qayıtması, müstəqil dövlətçilik ideyalarının gerçəkləşdirilməsi üçün zəmin yaratmış, milli ruhun yüksəlişini təmin etmiş, xalqımızın qəlbində illərdən bəri həllini gözləyən milli dövlətçilik ideyasının gələcəkdə böyük hərəkətverici qüvvəyə çevrilməsi üçün zəmin yaratmışdı.\nİlk gündən bazar iqtisadiyyatı yolu ilə dünya birliyinə inteqrasiyanı Azərbaycanın inkişaf strategiyası kimi müəyyənləşdirən Ulu Öndər bildirirdi ki, millətin siyasi müstəqilliyinin özülünü onun iqtisadi cəhətdən azadlığı şərtləndirir. Buna görə də Azərbaycanın bazar iqtisadiyyatı yolu ilə irəliləməsinə xüsusi diqqətlə yanaşdı, iqtisadi islahatları sürətləndirdi, Azərbaycanın dünya iqtisadiyyatına inteqrasiyasını, özəlləşdirmə proqramını, aqrar islahatların həyata keçirilməsini prioritet kimi qarşıya qoydu. Ordu quruculuğunu daim diqqətdə saxladı. Ölkə daxilində yaranmış nisbi sabitlikdən və beynəlxalq aləmdə ölkəmizə artan inam və maraqdan istifadə edərək, 1994-cü ilin sentyabrında “Əsrin müqaviləsi” adlandırılan ilk neft müqaviləsinin imzalanması və onun gerçəkləşdirilməsi Heydər Əliyev tərəfindən işlənib hazırlanmış və müstəqil Azərbaycanın iqtisadi inkişaf konsepsiyasını təşkil edən neft strategiyasının həyata keçirilməsinin parlaq təzahürüdür.\nAzərbaycanın təşəbbüsü və iştirakı ilə reallaşan enerji layihələri ilə dünya dövlətlərinin diqqətini ölkəmizə yönəltdi.\nAzərbaycanın dünya enerji bazarında mövqeyini möhkəmləndirən, BTC, BTƏ neft və qaz kəmərlərinin davamçıları olan “Cənub Qaz Dəhlizi”, TANAP, TAP kimi layihələrə marağın artması Ulu Öndərin neft strategiyasının uğurlu nəticəsidir.\nMüharibə şəraitində yaşayan Azərbaycanda dünyanın ən iri şirkətlərini maraqlandıran belə möhtəşəm müqavilənin bağlanması düşünülmüş siyasətin, Heydər Əliyev qətiyyətinin, düşüncəsinin, uzaqgörənliyinin məntiqi nəticəsi, ən başlıcası isə dünya siyasətçiləri arasında möhkəmlənən nüfuzu idi.\n“Əsrin müqaviləsi”ni reallaşdırmaqla Azərbaycana investisiya axınının əsasını qoyan Heydər Əliyev geosiyasi baxımdan əlverişli şəraitdə yerləşən respublikanın iqtisadi-sosial, elmi-texniki potensialını da hazırladığı neft strategiyasının həllinə yönəltdi.\nBu gün Azərbaycan enerji resursları ilə Avropa ölkələrinin yanacağa tələbatını təmin edirsə bu nailiyyət Ulu Öndərin hazırladığı neft strategiyasının uğurudur. Enerji layihələrinin alternativ, şaxələndirmə prinsipinə uyğun həyata keçirilməsində maraqlı olan Azərbaycan bu strategiyanın tətbiqi nəticəsində dünyanın iqtisadi cəhətdən ən inkişaf etmiş ölkəsi kimi maraq doğurur.\nİqtisadi qüdrəti milli müstəqilliyin təməli hesab edən Ulu Öndər bildirirdi ki, demokratik inkişaf, milli birlik, vətəndaş həmrəyliyi olmadan heç bir ümumi inkişafdan söhbət gedə bilməz. Heydər Əliyev demokratik, hüquqi dövlət quruculuğu istiqamətində davamlı siyasət yeridərək, ölkədə insan hüquq və azadlıqlarının başlıca prinsiplərinin bərqərar olması üçün əsaslı zəmin yaratmışdır. Azərbaycan dövlətinin xarici siyasəti, dünyanın aparıcı dövlətləri və beynəlxalq təşkilatları ilə əlaqələri milli maraqlara və uzaqgörən siyasi perspektivlərə əsaslanan xətlə inkişaf etdirildi. Ulu Öndərin fəal diplomatiyasının, xarici siyasətinin əsasını sülh, beynəlxalq hüquq normalarına, sərhədlərin bütövlüyünə və toxunulmazlığına, dövlətlərin ərazi bütövlüyünə hörmət və qarşılıqlı surətdə faydalı əməkdaşlıq prinsipləri təşkil edirdi.\nHeydər Əliyev müdrikliyi, mətanəti ilə Azərbaycanın müstəqilliyini istəməyən qüvvələrin törətdikləri təxribatlara, pərdəarxası oyunlara, siyasi anarxiya və ekstremist hallara son qoydu. Ölkədə cinayətkarlığın qarşısı alındı, qanunsuz silahlı dəstələr ləğv olundu, mütəşəkkil ordu yaradıldı, bütövlükdə Azərbaycanda dövlət quruculuğu prosesinin uğurla aparılması təmin edildi. Azərbaycan dövlətçiliyinin mövcudluğuna böyük təhlükə olan 1994-cü il oktyabr və 1995-ci il mart dövlət çevrilişi cəhdlərinin qarşısı Heydər Əliyevin qətiyyəti sayəsində alındı, dövlət müstəqilliyi qorunub saxlanıldı.\nAzərbaycanda dövlətçiliyin möhkəmlənməsi və demokratik prinsiplərin bərqərar olması, hüquqi, dünyəvi dövlət quruculuğu prosesinin uğurla, sürətlə həyata keçirilməsi Heydər Əliyevin tarixi xidmətləridir.\nPrezident İlham Əliyevin davam etdirdiyi siyasət nəticəsində ümummilli lider Heydər Əliyevin ideyaları reallaşdı. Azərbaycan hazırda dünyanın ən nüfuzlu təşkilatlarının etibarlı üzvü kimi qarşılıqlı əməkdaşlıq prinsiplərinə sadiqliyini əməli fəaliyyəti ilə doğruldur. Respublikamız tolerant ölkə kimi diqqət çəkməklə sivilizasiyalararası dialoq məkanı kimi də tanınır. Ulu Öndərin adını daşıyan Fondun layihələri beynəlxalq səviyyədə dəstəklənir. Çoxpartiyalılıq prinsipini dəstəkləməklə ölkədə söz, mətbuat azadlığını təmin edən, plüralizmin vacibliyini qeyd edən Heydər Əliyevin müstəqil mətbuatın inkişafı üçün göstərdiyi xidmətlər də əvəzsizdir.\nÜmummilli lider Heydər Əliyevin yaratdığı Yeni Azərbaycan Partiyasının yeritdiyi siyasət milyonlar tərəfindən dəstəklənir. Bu günlərdə keçirilən referendumda ümumxalq səsverməsinin uğurla başa çatması da Ulu Öndərin siyasətinin, ideyalarının tərənnümüdür. Bu müdrik siyasət Prezident İlham Əliyevin dövlətçilik fəaliyyətində yeni keyfiyyətlə davam etdirilir. “Bu gün Azərbaycan dövləti möhkəm əsaslar, milli maraqlar üzərində qurulub. Bizim milli ideologiyamız, azərbaycançılıq fəlsəfəsi bütün cəmiyyəti birləşdirir. Müstəqil Azərbaycan dövləti möhkəm milli dəyərlər üzərində qurulubdur” söyləyən Prezident İlham Əliyevin vurğuladığı kimi, Azərbaycanın güclü dayaqları var və iqtisadi potensial həm iqtisadi, həm də siyasi müstəqilliyimizi şərtləndirir. Haqlı olaraq deyilir ki, nə qədər ki, müstəqil Azərbaycan dövləti var, Azərbaycan xalqı var, Heydər Əliyev ürəklərdə yaşayacaqdır.


“Sizinlə mübahisə etməyəcəm” – “Qəbələ”nin baş məşqçisi – Yenicag.Az\nAna Səhifə İdman “Sizinlə mübahisə etməyəcəm” – “Qəbələ”nin baş məşqçisi\n"Sizinlə mübahisə etməyəcəm" - "Qəbələ"nin baş məşqçisi\nRəsul Qasımov – İyul 13, 2017 - 23:50\nAvropa Liqasının 2-ci təsnifat mərhələsinin ilk oyununda evdə “Yagelloniya” ilə heç-heçə edən (1:1) “Qəbələ”nin baş məşqçisi Roman Qriqorçuk oyunsonrası mətbuat konfransında jurnalistlərin suallarını cavablandırıb.\nYenicag.az xəbər verir ki, ukraynalı mütəxəssis öncə oyunla bağlı fikirlərini bildirib:\n– Pis heç nə baş verməyib. Rəqib güclü, yaxşı təşkilatlanmış komandadı. Bunu bilirdik. İlk dəqiqələrdən üstünlüyü ələ almalı, topa nəzarəti əlimizdə saxlamalı idik. Ancaq əksinə oldu. İlk dəqiqələrdən çoxlu top itirdik. Lakin sonradan uşaqlar üstünlüyü ələ aldı.\n– Oyun bizim xeyrimizə olmayan hesabla nəticələnə bilərdi. Sizcə, komanda hazır deyil, yoxsa rəqib çox yaxşı oynadı?\n– Mən bu suala cavab verdim. Rəqib yaxşı komandadı. Onlar artıq ilk mərhələdə rəsmi oyunlara da çıxıblar. Rəqib yaxşı formadadı. Onların heyətində ciddi dəyişiklik də olmayıb. Bu amilləri nəzərə alsaq, bu gün təəccüblü heç nə baş verməyib. İlk hissədə bir neçə dəfə lazımsız anda top itirdik ki, bu da, komandada əsəbilik yaradırdı.\n– İlqar Qurbanov ilk hissənin sonlarında sanki artıq meydanda deyildi…\n– Onunla bağlı nə baş verdiyini bilmirəm. Onunla danışmamışam. O, əvəzlənməsini istəmişdi, biz də onu əvəzləməyə hazırlaşırdıq. Artıq onu əvəzləyəcək oyunçu da hazırlaşmağa başlamışdı. Bəlkə də, qıcolması tutmuşdu.\n– Komandanın əvvəllər də fiziki cəhətdən çatdırmadığını görmüşdük. Bu gün də eyni şey təkrarandı. Bunun səbəbi nədi?\n– Sizinlə mübahisə etməyəcəm. Ancaq məncə, düzgün fikirləşmirsiz. Çünki, biz həmişə fiziki cəhətdən güclü olmuşuq.\n– Araz Abdullayev bu gün harda idi?\n– Onu sadəcə olaraq, “18”-liyə salmamışdım. Başqa heç nə baş verməyib.\n– Cavab oyunundan nə gözləyirsiz?\n– Çalışacağıq ki, bu günkündən yaxşı oynayaq. Bu gün hər iki komandanın qol vurmaq şansı oldu. Lakin oyun heç-heçə nəticələndi.\n– Müdafiənin sol cinahı axsayırdı. Bu mövqeyə oyunçu almağı planlaşdırırsız?\n– Düzdü, bu gün elə də yaxşı oynamadıq. Lakin bunu bir oyunçunun üzərinə atmaq istəməzdim. Mən həmişəki kimi addım atdım. Ən hazırlıqlı oyunçulara şans verdim. Cavab oyununa cəmi 5 gün vaxtımız var. Həmin oyunda da ən yaxşılara şans verəcəyik. O ki qaldı yeni oyunçuya, bu barədə hələ dəqiq heç nə deyə bilmərəm.\nAvropa Liqası, futbol, Roman Qriqorçuk,


'İqtisadiyyat neft asılılığından azad olmadı'\n2021, 17 Oktyabr, bazar, Bakı vaxtı 03:54\nAvropanın qaz təminatında Azərbaycanın rolu, MSŞT-da fəaliyyətin dayandırılması, iqtisadi tənəzzüldən çıxış yolları bu gün medianın aparıcı mövzusudur...\nETİBARLI ENERJİ TƏCHİZATÇISI - AZƏRBAYCAN\n«Azərbaycan» qəzetində «Etibarlı enerji təchizatçısı kimi Azərbaycanın beynəlxalq aləmdə rolu artır» sərlövhəli məqalə dərc edilib.\nMüəllif yazır ki, Azərbaycan qlobal layihələrin həyata keçirilməsində əsas tərəf kimi beynəlxalq iqtisadi-siyasi proseslərdə aparıcı qüvvəyə çevrilib və ölkənin mövqeləri güclənməkdə davam edir: «Enerji mənbələrinə nəzarət uğrunda rəqabətin gücləndiyi, enerji təhlükəsizliyi məsələsinin ciddiliklə gündəmə gəldiyi indiki şəraitdə respublikamızın öncül mövqeyə çıxması danılmaz reallıq kimi diqqəti çəkir».\nYazıda qeyd edilir ki, Azərbaycanın enerji siyasəti ölkəyə, xalqa və bütün regiona böyük fayda verir. Neft-qaz resursları bir tərəfdən ölkə iqtisadiyyatını, digər tərəfdən isə beynəlxalq mövqeyi möhkəmləndirir.\nMüəllifin fikrincə, prezident İlham Əliyevin inamla davam etdirdiyi yeni neft strategiyasının nəticəsində Azərbaycanın nəinki enerji müstəqilliyi təmin olundu, hətta ölkə Avropanın enerji təhlükəsizliyinin əsas təminatçılarından birinə çevrildi.\nYazıda vurğulanır ki, neft strategiyasının uğurları bu gün artıq hər bir vətəndaşın həyatında qabarıq hiss edilir və Azərbaycanın davamlı yüksəlişinə imkanlar açır: «Azərbaycanı zəngin və qüdrətli dövlətə çevirməyi qarşısına məqsəd qoyan prezident İlham Əliyev iqtisadi sahədə böyük uğurların qazanılmasını təmin etməklə, verdiyi hər bir vədini əməli işi ilə doğruldur».\nİlham Əliyev və Heydər Əliyev\nŞƏFFAFLIQ SƏRF ETMƏYƏNDƏ\nAzadliq.info saytında ««Qeyri-şəffaf»ın «şəffaflıq»da nə işi vardı ki…» sərlövhəli məqalə oxumaq olar.\nMüəllif bu baş verənləri ölkənin son vaxtlar ən səs-küylü məsələsi adlandırır: «Belə ki, martın 8-9-da MSŞT Beynəlxalq İdarə Heyətinin Kolumbiyanın paytaxtı Boqota şəhərində keçirilən 36-cı toplantısında Azərbaycanın məsələsi müzakirə olunurdu və uzun müzakirələrdən sonra ölkənin bu beynəlxalq qurumda fəaliyyəti dayandırıldı».\nMüəllif hesab edir ki, bu addım hökumətin müalicəyə müsbət reaksiya verməməsi, şıltaqlıqlarından əl çəkməməsi, əvəzində isə «gedin müalicənizi başqa yerdə davam etdirin» cavabı almasıdır: «MSŞT səbir etdi, dözdü, ümidlə yaşadı ki, islahatlar olar. Amma sonunda Azərbaycan hökuməti «biz islah olmayacağıq» cavabını verdi».\nMüəllifə görə, bu baş verənlər bir daha sübut etdi ki, Azərbaycan hakimiyyəti islahatlar istəmir: «Avtoritar rejimlər arasında nüfuz sahibi olan bir komanda gərək əvvəldən bu «tələ»yə düşməyəydi. Adında «şəffaflıq» sözü olan koalisiyada bizim hökumət öz potensialını nümayiş etdirə bilməz», -deyə müəllif zarafatla yazır.\nBöhran. Foto illüstrasiya\n«Novoye Vremya» qəzetində «İqtisadiyyatda vəziyyət pisləşir, nə etməli?» sualına cavab axtarılır.\nMüəllif hesab edir ki, bank sisteminin səmərəsizliyi, böhran hallarına uyğunlaşmaması ölkə iqtisadiyyatına ölümcül zərbə vurub: «Bununla birgə korrupsiya, talançılıq, bəzi banklarda milyardlara vəsaitin dağıdılması bu və ya digər şəkildə dövlətin qızıl-valyuta ehtiyatlarına zərbə olub. Bu isə Azərbaycanın xarici borcunun yaranmasına gətirib çıxarıb».\nYazıda qeyd edilir ki, indi ölkənin xarici borcu Ümumi Daxili Məhsulun 20 faizinə bərabərdir.\nMüəllif vurğulayır ki, 2017-ci ilin fevralında ümumilikdə Azərbaycan iqtisadiyyatına kredit qoyuluşunun həcmi 16 milyard manat təşkil edib: «Yanvar ayı ilə müqayisədə bu, təqribən 280 milyon manat və ya təqribən 2 faiz çoxdur. İllik müqayisədə ölkə iqtisadiyyatına kredit qoyuluşu 353 milyon manat azalıb».\nYazıda deyilir ki, iqtisadiyyata kredit qoyuluşunun azalması bankların durumu ilə bağlıdır. Müəllif bildirir ki, ölkədə problemli kreditlərin də həcimi durmadan artmaqdadır: «Aydındır ki, iqtisadiyyatda böhran dərinləşdikcə, vətəndaşların sosial durumu pisləşdikcə, problemli kreditlərin həcmi də artacaq».\nYazıda qeyd edilir ki, bu vəziyyətə baxmayaraq, banklar kreditlər üzrə faizləri azaltmaq barədə düşünmürlər. Ölkə banklarındakı durğunluq isə iqtisadiyyatın inkişafına maneədir: «Ən ağrılısı budur ki, bu halda yaxın perspektivdə durumun yaxşılaşacağı da görünmür. Ona görə ki, iqtisadiyyat hələ də neft asılılığından azad ola bilmir. Korrupsiya, inhisar qalmaqda davam edir».


“Barselona” “Real Madrid”i darmadağın etdi - VİDEO\nAna Səhifə - MƏDƏNİYYƏT - “Barselona” “Real Madrid”i darmadağın etdi - VİDEO\nKataloniyanın "Barselona" klubu futbol üzrə İspaniya çempionatının 10-cu turunda Madrid "Real"ı üzərində böyükhesablı qələbə qazanıb. Modern.az xəbər verir ki, “El Klasiko” adlandırılan bu matç son 11 ildə ilk dəfə Lionel Messi və Kriştiano Ronaldo olmadan keçirilib. Argentinalı zədəlidir, portuqaliyalı isə bu mövsümdə “Yuventus”a transfer olub.\nOyunda hesabı meydan sahibləri açıblar. Əks hücum zamanı Jordi Albanin cinah ötürməsini Filip Koutinyo dəqiq zərbə ilə tamamlayıb - 1:0. Qarşılaşmanın 30-cu dəqiqəsində Madrid təmsilçisi cərimə meydançasının daxilində Luis Suaresa qarşı qaydanı pozub. Oyunun baş hakimi VAR sistemindən istifadə edərək 11 metrlik cərimə zərbəsi təyin edib. Zərər çəkən penaltini özü yerinə yetirərək hesabı artırıb - 2:0.\n177-ci “El Klassiko"nun ikinci hissəsində dərhal sonra hücuma atılan “kral” klubu 50-ci dəqiqədə qollardan birinin əvəzini çıxıb. Marselo cinah ötürməsini dəqiq ram edərək qapıya qüvvətli zərbə endirib - 2:1. Matçın 75-ci dəqiqəsində kataloniyalılar yenidən fərqlənib. Luis Suares adını tabloya yazdıraraq üçüncü qolunu vurub - 3:1. Bu da oyunda son qol olmayıb. Qarşılaşmanın başa çatmasına səkkiz dəqiqə qalmış Luis Suares “het-trik”in rəsmiləşdirib - 4:1. Oyunda son nöqtəni isə 87-ci dəqiqədə oyuna yenicə daxil olmuş Arturo Vidal qoyub - 5:1.\nBu qələbədən sonra "Barselona" xallarının sayını 21-ə çatdıraraq turnir cədvəlində birinci yerini qoruyub. “Real Madrid” isə 14 xalla 9-cu yerdədir.\nXatırladaq ki, son yüz ildə bu iki komanda rəsmi turnirlərdə 237 dəfə üz-üzə gəlib. Bu oyunların 95-də “Real Madrid”, 93-də isə "Barselona” qələbə qazanıb. Vurulan qolların nisbəti də “Kral klubu”nun xeyrinədir - 401:387.\n“Barselona” klubu 1 milyard 200 milyon avro ilə dünyada ən bahalı futbol komandası hesab edilir. “Real Madrid” isə 969 milyon avro ilə Katalonya təmsilçisindən sonra bu göstəriciyə görə ikinci yeri tutur. İki komandanın oyunçularının hazırkı bazar qiyməti, ümumilikdə, 2 milyard 169 milyon avrodur.\n“Real Madrid”in ən qiymətli futbolçusu uelslı Qaret Beyldir (90 milyon avro). Fransalı Rafayel Varan və alman Toni Kros 80 milyon avro ilə ikinci sırada yer alıblar. Sonrakı yerlərdə ispaniyalı futbolçu İsko (75 milyon) və hücumçu Marko Asensio (75 milyon avro) qərarlaşıb.


"Guya biz ermənilərin mədəni abidələrini dağıdırıq..." - Hikmət Hacıyev - Azinforum.az İnformasiya Portalı\nAna səhifə / Siyasət / “Guya biz ermənilərin mədəni abidələrini dağıdırıq…” – Hikmət Hacıyev\n“Guya biz ermənilərin mədəni abidələrini dağıdırıq…” – Hikmət Hacıyev\n“Diasporumuz Azərbaycanda mina problemini bəşəriyyətin problemi kimi qaldırılmalıdır”.\nBunu bu gün Şuşada Dünya Azərbaycanlılarının V Qurultayı çərçivəsində “Post-müharibə dövründə Azərbaycan diasporunun qarşısında duran vəzifələr, fəaliyyət planı/yol xəritəsi” mövzusunda panel iclasında Azərbaycan Respublikası Prezidentinin köməkçisi – Azərbaycan Respublikası Prezidentinin Administrasiyasının Xarici siyasət məsələləri şöbəsinin müdiri Hikmət Hacıyev bildirib.\nHikmət Hacıyev qeyd edib ki, beynəlxalq təşkilatların Azərbaycana minalardan təmizləmə sahəsində dəstəyi qənaətbəxş deyil.\n“Bizə qarşı o iddialar da irəli sürülür ki, guya biz ermənilərin mədəni abidələrini dağıdırıq. “Oğru elə bağırdı, doğrunun bağrı yarıldı” məsəli yada düşür. Təəssüf ki, UNESCO ilə Azərbaycan arasında danışıqlar bu gün də davam edir. Biz hələ işğal dövründə UNESCO-nu dəvət edirdik ki, işğal olunmuş ərazilərdə mədəniyyət abidələrimizin durumu araşdırılsın. Deyirdilər ki, biz siyasi məsələlərə qarışmırıq. İndi isə deyirlər ki, məsələn, yol boyunca birinci, ikinci abidələrə baxacağıq, digərlərinə baxmayacağıq. Necə olur ki, A və B məntəqələrinə baxırsan, digərlərinə baxmırsan?” APA\nÖncəki Maska tələbi ləğv edilir, bəs cərimələr necə olacaq? – Vəkil\nNövbəti “Sərhədlərin bağlı qalmasının nə məntiqi, nə iqtisadi, nə siyas, nə epidemioloji əsası var”


Allergiya məchul səbəblərdən yaranan genetik, bəzən də sonradan tapılan xəstəlikdir. Çağdaş insanın əziyyət çəkdiyi çox qəribə allergiya növləri var. Onlardan biri də pişiyə allergiyadır.\nSonxeber.az xəbər verir ki, artıq insanlar bu narahatlıqdan can qurtaracaqlar.\nBelə ki, İsveçrənin Sürix universitetlərinin əməkdaşları vaksin hazırlayıblar. Bu peyvənd insanların dözülməz pişik allergiyasına son qoyacaq.\nHypoCat (Hipokat) adı verilən peyvənd insanlarda allergiyanın yaranmasına səbəb olan Fel-d1 proteininin miqdarını azaldır. 3 il ərzində vaksin istifadə üçün tam əlverişli vəziyyətə gələcək.\nXatırladaq ki, dünyada 10 nəfərdən birinin pişiyə allergiyası var. (publika.az)\nDünyada Baxılıb: 4698 Tarix: 20 avqust 2019\nİlk "kosmik dicey" Beynəlxalq Kosmik Stansiyada konsert verib - VİDEO\nİtalyan astronavtları üçün kosmosa uçuş həmişə gündəlik işlə və elmi araşdırmalarla bağlı olmur. Onlardan biri Beynəlxalq Kosmik Stansiyanı ziyarət edərkən, dicey pultunun köməyilə orbital həyatı gözəlləşdirməyin orijinal üsulunu tapıb.. . Sonxeber.az chip.az-a istinadən bildirir ki, Luka Parmitano Beynəlxal\n1500 metrdən düşdü, ÖLMƏDİ\nKanadada 30 yaşlı qadın təxminən 1500 metr yüksəklikdən yıxılsa da, sağ qalıb.. Sonxeber.az "Ölkə.Az"a istinadən xəbər verir ki, Kanadanın Kvebek əyalətindəki Trua-River şəhərində bir qadın paraşütlə tullanıb. Nə əsas, nə də ehtiyat paraşüt açılmayıb və meşəlik əraziyə düşüb. Zərərçəkən bi\nBu cihaz depressiyanı müalicə edir — Dünyada ilk\n"Flow" şirkəti depressiyanın ev şəraitində müalicə edən cihazın satışına başlayıb. Sözügedən cihaz beyin neyronlarını zəif elektrik boşalması ilə stimullaşdırır.. Sonxeber.az "ICTnews"a istinadən xəbər verir ki, istehsalçının məlumatına görə, depressiya diaqnozu qoyulmuş insanlard\nTürkiyənin Karaman vilayətində maraqlı təbiət hadisəsi baş verib.. . Sonxeber.az Publika.az-a istinadən xəbər verir ki, təxminən 10 saat ərzində doğuş edə bilməyən pişik baytara aparılıb.. . Qeysəriyyə əməliyyatı edilən pişiyin üç balası havasızlıqdan ölü doğulub. Ölən pişiklərdən birinin isə 6 ayağ\nAnasına bikinili poz verdi - FOTO\nTürk aktrisası Berrak Tüzünataç ailəsi ilə birlikdə tətildədir.. . Sonxeber.az Unikal.org-a istinadən xəbər verir ki, o, tətildən fotoları pərəstişkarları ilə bölüşüb.. . Bikinili fotosuna "Anam, çoxlu fotolarımı çəkib" deyə yazan aktrisanın paylaşımına minlərlə bəyənmə gəlib və rəy yazılıb.\nMuş vilayətinin Malazgird mahalında yol qəzasına düşən Türkiyənin mədəniyyət və turizm nazirinin müavini Əhməd Haluk Dursun həyatını itirib.. . Sonxeber.az Publika.az-a istinadən xəbər verir ki, qəzada daha üç nəfər yaralanıb..\nYekə qarnının sayəsində ölümdən qurtuldu\nYeni Zelandiya sakini yekə qarnı sayəsində qəzada sağ qalıb.. Sonxeber.az "Ölkə.Az"a istinadən xəbər verir ki, 30 yaşlı Monika Mettyus (Monique Matthyus) üçüncü hamiləlikdən sonra 12 kiloqram əlavə çəki yığıb və buna görə çox narahat olub. 5 oktyabr 2018-ci ildə o, dostları ilə konsertə gedərkə\nNikahdan 1 il sonra toy edirlər - Fotolar\nÖtən ilin sentyabr ayında gizli şəkildə nikah bağlayan pop ulduz Castin Biber və model sevgilisi Heyli Bolduinin toy tarixi məlum olub. . . Sonxeber.az "Qafqazinfo"a istinadən xəbər verir ki, əvvəlcə 28 fevral, daha sonra martda baş tutacağı deyilən tədbir sentyabrda reallaşacaq. . . Sözügedə\nNüsrət "Real Madrid"in oyununa damğa vuran HƏRƏKƏT — FOTO\nDünyaca məhşur türkiyəli iş adamı və qəssab Nüsrət Gökcə "Real Madrid" komandasının oyununa baxıb.. Sonxeber.az "Ölkə.Az"a istinadən xəbər verir ki, qəssab Madrid təmsilçisinin "Selta Viqo" ilə oyunundan öncə meydana enərək Kərim Benzema ilə görüşüb. Benzemaya uğurlar arzulaya


İranda prezidentliyə namizədlərin irəli sürülməsi başa çatıb\n15 Aprel 2017 - 15:22\nİranda prezidentliyə namizədlərin irəli sürülməsibaşa çatıb\n“Xarici güclərin Suriyada mövcudluğu həmişə problem yaradacaq və indiyədək heç bir problem həll edilməyib”.\n“Report” xəbər verir ki, bunu İran prezidenti vəzifəsinə namizədliyə iddiaçı, Məşhəddəki İmam Rza məqbərəsinə yığılan ianələri və ehsanları idarə edən fondun rəhbəri İbrahim Rəisi "Anadolu" agentliyinə müsahibəsində bildirib.\n“Suriyanın taleyini suriyalıların öz ixtiyarına buraxaq”, – deyə İbrahim Rəisi vurğulayıb.\nMəlumata əsasən, 56 yaşlı İ.Rəisi inqilab illərində və İran – İraq müharibəsi zamanı ölkəsinin ovaxtkı ali rəhbəri ayətullah Xomeyninin təlimatları mövcud hakimiyyətə müxalif olanlar barədə edam qərarını qəbul edənlərdən ibarət “ölüm komitəsi”nin üzvlərindən olub.\nXatırladaq ki, İranda prezident seçkisinin mayın 19-da keçirilməsi planlaşdırılıb. 11 – 15 Apreldə namizədlər qeydiyyatdan keçmək üçün sənədlərini Daxili İşlər Nazirliyinə təqdim ediblər. Prezidentliyə namizədlərin adları aprelin 26-da açıqlanacaq.


Multikultural və dinlərarası dialoqda dini kimlik: Azərbaycan və Belçika modeli mövzusunda müzakirələr aparılıb - AZƏRTAC – Azərbaycan Dövlət İnformasiya Agentliyi\nMultikultural və dinlərarası dialoqda dini kimlik: Azərbaycan və Belçika modeli mövzusunda müzakirələr aparılıb\nAzərbaycan Respublikası Dini Qurumlarla İş üzrə Dövlət Komitəsi, Azərbaycan İlahiyyat İnstitutu (Aİİ) və Brüssel Protestant İlahiyyatı və Dini Tədqiqatlar fakültəsinin birgə təşkilatçılığı ilə “Multikultural və dinlərarası dialoqda dini kimlik: Azərbaycan və Belçika modeli” mövzusunda videokonfrans keçirilib.\nİlahiyyat İnstitutundan AZƏRTAC-a bildirilib ki, konfransı açan Dini Qurumlarla İş üzrə Dövlət Komitəsinin sədr müavini Səyavuş Heydərov çağdaş dünyamızda dini dözümlülüyün mövcudluğunun çox mühüm amil olduğunu, bu cür görüşlərin təşkilinin vacibliyini qeyd edib. O, məruzəsində Azərbaycanda birgəyaşayış modelinin beynəlxalq təhlükəsizliyə verdiyi töhfələrdən ətraflı danışıb.\nBelçika Krallığında fəaliyyət göstərən Brüssel Protestant İlahiyyatı və Dini Tədqiqatlar fakültəsinin dekanı professor Yohan Temmerman videokonfrans tədbirin mövcud əlaqələrin genişləndirilməsində və qarşılıqlı münasibətlərin formalaşmasında əhəmiyyətini vurğulayıb.\nVideokonfransda Brüssel Protestant İlahiyyatı və Dini Tədqiqatlar fakültəsinin eksperti və məruzəçisi professor L.J.Parlevlietin dini təhsilin əhəmiyyəti mövzusunda məruzəsi dinlənilib.\nTədbirdə Azərbaycan İlahiyyat İnstitutunun rektoru, ilahiyyat üzrə fəlsəfə doktoru Aqil Şirinov Azərbaycan tolerantlığının sosial-tarixi və teoloji əsaslarından bəhs edən məruzə ilə çıxış edib.\nBakı Beynəlxalq Multikulturalizm Mərkəzinin icraçı direktoru Rəvan Həsənov çıxışında Azərbaycanda həyata keçirilən multikulturalizm siyasətindən bəhs edərək, mədəniyyətlərarası və dinlərarası dialoq platformasının əhəmiyyətini diqqətə çatdırıb.\nDini Qurumlarla İş üzrə Dövlət Komitəsi Xarici əlaqələr şöbəsinin müdiri Əli Həziyev, Azərbaycan İlahiyyat İnstitutunun müəllimi, fəlsəfə üzrə fəlsəfə doktoru, dosent Anar Qafarov, Aİİ-nin Xarici əlaqələr üzrə baş mütəxəssisi Şahin Ələsgərov da məruzələrini təqdim ediblər.\nKonfransda Azərbaycan və Belçika modelləri başda olmaqla, tolerantlıq və multikulturalizmin müxtəlif modellərinin dərindən araşdırılması, bəşəri dəyərlər sisteminin daha da zənginləşdirilməsinə töhfə verəcək təcrübələrin sistemləşdirilməsi məqsədilə işçi platformanın yaradılması təklif edilib. Qeyd olunan istiqamətlər üzrə əməkdaşlığın gücləndirilməsi ilə bağlı konkret mexanizmin akademik səviyyədə işlənilməsinin zəruriliyi vurğulanıb. İrqçilik, radikalizm, ksenofobiya, islamofobiya, diskriminasiya və dini dözümsüzlük əleyhinə, həmçinin mədəniyyətlərarası, dinlərarası dialoqun inkişaf etdirilməsinə dair müştərək seminar, dəyirmi masa və konfransların təşkili imkanları müzakirə olunub.\nSözügedən məsələlərin araşdırılması məqsədilə hər iki ali təhsil müəssisəsinin müvafiq sahə üzrə alim və mütəxəssislərindən ibarət işçi qrupunun yaradılması prioritet məsələ kimi razılaşdırılıb.\nAZERTAG.AZ :Multikultural və dinlərarası dialoqda dini kimlik: Azərbaycan və Belçika modeli mövzusunda müzakirələr aparılıb\nGoranboy rayon prokurorluğu Naftalanda baş verən qətllə bağlı məlumat yayıb\n“Sobsan” boya fabrikində baş vermiş yanğının qarşısı FHN-nin müvafiq qüvvələri tərəfindən alınıb\nGüclü yağışlar Yaponiyanın cənub-qərbində fəsadlar törədib\nAbşeronda genişmiqyaslı dezinfeksiya işləri aparılır\nTürkiyə Superliqası: “Fənərbağça” və “Başakşəhər” qələbə qazanıblar\nQadınlar arasında şahmat üzrə dünya kuboku yarışı 2021-ci ilə təxirə salınıb\nİtaliya A Seriyası: “Milan” səfərdə “Latsio”nu məğlub edib\n“Sobsan” boya fabrikində baş vermiş yanğın məhdudlaşdırılıb\n“Volvo” təhlükəsizlik kəmərində yaranmış problem səbəbindən minlərlə avtomobili geri çağırır\n“UNI-Virtuosi”nin pilotu Kallum Aylott Formula 2-nin yeni mövsümünə qələbə ilə başlayıb\nMonteneqro hökuməti builki yay festivallarını ləğv edib\n“Bavariya” tarixində 20-ci dəfə Almaniya kubokunun qalibi olub\nMaqnus Karlsen “Chessable Masters” şahmat turnirinin qalibi olub\n04.07.2020 [23:56] DÜNYA\nGüclü sel Türkiyənin şərq bölgəsində ağır fəsadlar yaradıb\n04.07.2020 [23:39] CƏMİYYƏT\n“Sobsan” boya fabrikində baş vermiş yanğının söndürülməsi istiqamətində təxirəsalınmaz tədbirlər davam edir\n04.07.2020 [23:35] İDMAN\n“Yuventus” Turin derbisində qalib qəlib\n04.07.2020 [23:31] CƏMİYYƏT\n04.07.2020 [22:57] İDMAN\n04.07.2020 [22:42] REGİONLAR\n04.07.2020 [22:35] ELM VƏ TƏHSİL


“Vikipediya”da türk dünyası ilə bağlı yeni məqalələr yaradılıb - AZƏRTAC – Azərbaycan Dövlət İnformasiya Agentliyi\n“Türk dünyası ağsaqqalları” qəzetinin təşəbbüsü ilə “Türk dünyası “Vikipediya”da” layihəsi çərçivəsində məqalələrin zənginləşdirilməsi, yerləşdirilməsi və yeni mətnlərin yaradılması prosesi uğurla davam etdirilir. Layihə çərçivəsində könüllülər tərəfindən türk dünyasının tarixini, mədəniyyətini, ədəbiyyatını, memarlığını əhatə edən yüzdən çox məqalə yaradılıb.\nBu barədə AZƏRTAC-a Yeni Azərbaycan Partiyası Nizami rayon təşkilatının sədr müavini, “Türk dünyası ağsaqqalları” qəzetinin baş redaktoru Ramin Əhmədov məlumat verib.\nO bildirib ki, könüllülər tərəfindən “Vikipediya”nın Azərbaycan dili bölməsində polkovnik-leytenant Əbdürrəhim Rəşidov, Krım tatarı hərbçisi Fətislam Əbilov, karaimlərin mədəniyyət kolleksiyalarının toplayıcısı, biblioqraf Boris Kokenay, kumuk dramaturqu, yazıçı, aktyor və teatr xadimi Əmir Qurbanov, kumuk şairi və dramaturqu, kumuk dramaturgiyasının banisi Alim Paşa Salavatov, uyğur yazıçısı və dramaturqu Əhmədcan Əşiri, Altay şairi, yazıçısı, publisisti və tərcüməçisi Boris Ukaçin, xarəzmli türkmən bəyi Saruxan bəy, Taspar xaqanın oğlu Amrak xaqan, həmçinin Barin və Afrin döyüşləri haqqında məqalələr yaradılıb.\n“Türk dünyası “Vikipediya”da layihəsi davam edəcək. Gələcək fəaliyyətimiz davamlı və sistemli şəkildə olacaq. Məqsədimiz türk dünyasını əhatə edən məqalələri elektron resursda zənginləşdirmək, cəmiyyətimiz üçün daha əlçatan etmək və müvafiq sahədə informasiya bazasını genişləndirməkdir”,- deyə R.Əhmədov bildirib.\nAZERTAG.AZ :“Vikipediya”da türk dünyası ilə bağlı yeni məqalələr yaradılıb


Hanoi, Vyetnam: 2018-ci ildə Şəhərə Ziyarət üçün 15 Şey və Tips - Səyahət hekayələri - 2021\nHanoi'yi ziyarət etdiyiniz zaman əylənin\nYenilənib: 11/19/2018 | 19 noyabr, 2018\nVyetnamın xaotik paytaxtı, Hanoi, motosiklet, ucuz pivə və büdcə backpackerlarının sürüşmələri üçün sıx bir iş yeridir.\nÖlkənin şimalında yerləşən şəhər özü tez-tez bir az qalmış, bir az qaçış və bəlkə bir az çirklənmiş sayılır. Ancaq yenə də günümüz standartlarına nisbətən qüsursuz görünüşləri və cazibəsi, eləcə də onun büdcəsinə uyğun qiymətləri ilə təmin edir.\nTamamilə vicdanlı olmağım üçün Vyetnamı ziyarət edərkən xoşuma gəlmədi. Amma mənim expdreince daha yüngül idi, mən Hanoi mənim vaxt zövq idi.\nŞəhərin vaxtını və yoxsulluğunu yenidən bərpa edə bilərdi. Xanoyun hər yerində, köhnə Fransız müstəmləkə evləri yavaş-yavaş şəhərin müasir çağına gətirilməsi, müasir binalar ətrafında yayılmaq kimi çökdü. Şəhərin köhnə dörddə biri, Hoan Kiem Gölü tərəfindən sağda yerləşir, Fransız Koloniyası arxitekturasının gözəl bir nümunəsidir. Mən New Orleansın çürüməyə buraxıldığı kimi görünəcəyini düşünürəm.\nAmma Hanoi, gözəl küçə tərəfi pho, kiçik pivə barlar və küçəyə keçərkən nənələrinizə əməl etmək lazım olan sürətli bir templə dolu bir yer tapacaq və ya qaçacaqsınız.\nİnsanlar hər tərəfdən əzmək kimi kiçik küçə və açıq bazarlarda gedin. Hanoi çox məşğuldur və köhnə dörddə biri motosikletlər, avtobuslar, bazarlar və turistlər ilə dolu olan ən iştahandır. Avtobuslar küçələrə çırpıldı, hətta motosikletlərdən keçə biləcəyini düşünmədim. Mənim bir avtobus səhv bir yola düşdü və mən əmin olduğumuz üçün edildik. Burada motosiklet və avtomobil sizin üçün dayandığı kimi, küçədə keçmək gözəl sənətdir. Lakin, dəstə-dəstə baxmayaraq, bu sıx dolu küçələrdə cazibə var, çünki köhnə döyüşlər üstünlük üçün yenidir.\nVyanaya heç bir səyahət Hanoi ziyarəti olmadan tam olardı.\nŞəhərin nə təklif etdiyini görmədən Hanoi üçün heç bir səfər tamamlanmayacaq. Burada inanılmaz bir səfərinizə kömək etmək üçün mənim ən yaxşı təkliflərim var.\nHanoi-də görüləcək ən yaxşı şeylər\n1. Köhnə Mahalleyi ziyarət edin\nKöhnə Mahalle'nin 2000 illik küçələri alış-veriş imkanları və ucuz endirim saytlarıdır. Qızıl və gümüş zərgərlik, paltar, kosmetika və hətta musiqi alətləri hamısı bir çox digər malların yanına gətirilə bilər. Ətrafdakı bir çox qədim qədim Fransız mimarisi var və bu ərazidə güclü Fransız təsirini hələ də görə bilərik. Köhnə dörddəbir də ucuz Vyetnam pivə Bia Hoi, oturmaq və içmək üçün böyük bir yerdir. 15 qəpik bir pivə, yanlış getmək bilməz!\n2. Hoam Kiem Gölü və Ngoc Son Məbədini ziyarət edin\nİşgüzar gün başlamazdan əvvəl, qaçış, velosiped sürmə və gəzinti edən Tai Chi'yi tətbiq edən insanları izləmək üçün səhər erkən saatlarda buraya gedin. Gölün mərkəzində Tortoise Pagoda, göldə yaşayan məşhur nəhəng bağa bir türbədir. Göl çox gözəl və gölün şimal tərəfində ziyarət etmək lazımdır bir məbəd var.\nDinh Tien Hoang St, +84 8 3910 0555, denngocson.com. Hər gün 8: 00-dan 18: 00-a qədər gündəlik açın. Qəbulu böyüklər üçün 30,000 VND və tələbələr üçün 15,000 VND təşkil edir.\n3. Ədəbiyyat məbədini ziyarət edin\n1070-ci ildə inşa edilən Van Mieu məbədi, ənənəvi Vyetnam memarlıq nümunəsidir və ölkənin ən qədim strukturlarından biridir. İlk olaraq Konfutsiyə həsr olunmuş, beş hovuzu bəzəyir və universitetin doktorantları üçün ilk diplomlarla stela izini görməyə başlaya bilərsiniz.\nQuoc Tu Giam küçəsi, +84 43 823 5601, vanmieu.gov.vn/en. Yaz aylarında 7: 30-dan 18: 00-a qədər qışda saat 8: 00-da açın. Giriş böyüklər üçün 30,000 VND və 15 yaşdan aşağı uşaqlar üçün əlil və əlil insanlar üçün pulsuzdur.\n4. Ho Chi Minh Muzeyini ziyarət edin\nBir şey xəstəlik axtarır? Siz köhnə lider Ho Chi Minhin cəsədinə baxa bilərsiniz. Onun bədəninin əkinçilik ərazilərini sərf etməməsini istəməsinə baxmayaraq, onun vatandaşları ona mumyalanmış və onu ekrana qoymuşlar. Bu ürpertici bir mənzərə və o, çox "plastik" görünür. Heç bir kameraya icazə verilmir və əsgərlər də danışmadığınızdan əmin olmaq üçün gözətçi qala bilərlər. Çox sağ olun, baxmayaraq ki, Ho Chi Minh, Moskvada bir neçə ay ərzində "işləmişdir". Muzey, Ho Chi Min'in həyatının xronologiyası deyil, imperialist donuzlara qarşı bir inqilab gətirdiyini göstərmək üçün nəzərdə tutulmuş bir təbliğat vasitəsi.\n19 Ngoc Ha, Ba Dinh, +84 24 3846 3757, baotanghochiminh.vn. Muzey, hər gün Bazar ertəsi və Cümə istisna olmaqla, hər gün saat 8: 00-dan 12: 00-a qədər, hər gün saat 14: 00-dan 04: 30-a qədər açıqdır. Biletlərin hər biri 40,000 VND təşkil edir.\n5. Halong Körfəzi üçün Hustle Escape\nXanoyun həsrətini və həllini çox çox tapanlar üçün, şəhərin xaricində çox sayda səfərlər də var. Halong Körfəzindəki Dünya Mirası saytına başçılıq edə bilərsiniz və əhəng daşı karstlar vasitəsilə yelkən aça bilərsiniz. Və ya dünyanın ən gözəl bölgələrindən biri olan Sapa'ya və bir çox təpə qəbiləsinə evə qərbdən baş çəkin. Sapa həqiqətən gözəl idi. Əslində, Vyetnam təbii gözəlliyi mənim zamanımın məqamı idi.\n6. Su kukla şousu baxın\nSu kukla ehtimal ki, tanış olduğunuz bir sənət forması deyil, bir minillikdən çox Vyetnamda məşhurdur. Gölün yaxınlığında yerləşir, Su Kukla Teatrında bir nümayişdə iştirak edə bilərsiniz. Kuklalar ağacdan hazırlanır və şou özü kiçik hovuzda həyata keçirilir. Bu, kuklaların suda gəzdiyini göründüyü kimi görünür. Oyunlar Vyetnamda edilərkən, onlar hələ də bir izləyicidirlər.\n57b Dinh Tien Hoang Street, +84 24 3824 9494, thanglongwaterpuppet.org/tr. Performanslar adətən gündə 5 dəfə və bir saat davam edəcək. Qəbulu böyüklər üçün 100,000 VND və uşaqlar üçün 60,000 VND təşkil edir.\n7. Dong Xuan bazarında mağaza\nBu Hanoi ən qədim bazar və Old Quarter yerləşir. Hələ gözlənilən hər şeyin (xüsusilə məşhur markaların bir çoxu) bir neçəsini tapa biləcəyiniz böyük bir sahədir. Ucuz suvenirlər axtarırsınızsa, bu şəhərdə ucuz qiymətli alış-veriş üçün ən yaxşı yerdir.\nDong Xuan (Hoan Kiem rayonunun mərkəzində), chodongxuan.org. Gündəlik 07: 00-dan gününədək açıq olun.\n8. Milli Gözəl Sənətlər Muzeyini ziyarət edin\nVyetnam sənətinin müxtəlif üslubları ilə maraqlandığı təqdirdə, budur. Xalq sənətinin, ipək və lak rəsmlərinin və buddist sənətinin incə əsərləri var. Muzeyin ən təsir edici xüsusiyyəti, min silah və gözlərlə təsvir edilən mərhəmət ilahəsi olan Kuan Yindir.\n66 Nguyen Thái Hoc, +84 24 3733 2131, vnfam.vn/en. Hər gün 8: 30-dan 05: 00-a qədər açın. Tələbə və uşaqlar üçün endirimlər olan böyüklər üçün qəbul 40,000 VND təşkil edir.\nHanoi ziyarət üçün 6 səyahət məsləhətləri\nHanoi səfərinizdən ən yaxşı şəkildə yararlanmanıza kömək etmək üçün, bəzi faydalı səyahət məsləhətləri:\nKüçə tezgahlarından yeyin - Şəhər başında ən ucuz yeməklər üçün küçə çarxları. Restoran qiymətlərinin bir hissəsi üçün yemək əldə edə bilərsiniz. Sevdiyim yeməklər bahn mi və ya pho.\nMüzakirə et - Hər şey üçün barter. Turistlər tez-tez şişirdilmiş qiymətlərə istinad edirlər, buna görə ödəməli olduğunuz şeyi bildiyinizə əmin olmalısınız.\nİçki Bia Hoi - Bu ucuz pivə şəhər daxilində küçələrdə mövcuddur və şüşə başına təxminən 3000 VND təşkil edir.\nAvtobusa baxın - Şəhər avtobusları şəhərin ən ucuz yoludur. Onlar tuk-tuks üçün bartering daha rahat və səmərəli və daha az əngəl var.\nTərəddüd etməyin - Küçəyə keçərkən niyyətlə irəliləyiniz. Scooters sizə fayda verəcək, narahat olmayın. Lakin tərəddüd və dayandırmaq və getmək əgər onları çaşdırmaq və hit daha çox ola bilər!\nİcazə verin - Yerli bir adamın fotoşəkilləri çəkəcəksinizsə, əvvəlcə soruşun. Bir çoxları rüsvay olmadan fotoşəkil çəkmək üçün kobud hesab edirlər.\nHanoi-də görmək və bunu etmək üçün bir çox şeyi tapa bilərsiniz. Bu şəhər sizin səfərinizə qonaq tutacaq, amma həqiqətən Hanoi şəhərini cazibədar edir. Özünüzü heç vaxt görməyəcək bir yerə getməyə çalışdığınız kimi bu, əsəbi olduğu kimi, tamamilə cazibədar bir şeydir.\nXanoyu ziyarət etməmək üçün bir macəradır.\nOld Quarter View Hostel - Böyük yer və yaxşı bir sosial atmosfer.\nHanoi Old Town Hotel - xüsusi yaşayış axtarırlar üçün böyük büdcə dostu otel.\nHanoi haqqında daha ətraflı məlumat istəyirsiniz?\nDaha planlaşdırma məsləhətləri üçün Hanoi'teki sağlam hedef kitabçamızı ziyarət etməyinizə əmin olun!\nCopyright 2021 \_ none \_ Hanoi'yi ziyarət etdiyiniz zaman əylənin


Gəncə Qələbəmizə sarsılmaz inamı ilə döyüş meydanındadır - XALQQAZETI.COM\nGəncəm mənim, Nizaminin, Cavad xanın, babalarımın şəhəri! Unudulmaz ulu öndər Heydər Əliyev Xan bağında Nigar Rəfibəylinin heykəlini açdığı şəhər!\nBu gün müzəffər ordumuz kənd-kənd, rayon-rayon, təpə-təpə doğma torpaqlarımızın hər qarışını, dağını, dərəsini düşmən tapdağından azad edərkən, qəhrəmanlar qəhrəmanı Prezidentimizin dilindən bu xoş xəbərləri eşidib qürur duyarkən, işğalçılar biyabırçı məğlubiyyətlərinin hayıfını dinc əhalidən, qadınlardan, uşaqlardan çıxırlar.\nBir ovuc avantüristin hakimiyyətini qorumaq üçün döyüşə atılan erməni əsgərləri tankını, topunu atıb dovşan kimi qaçırlar. Onların bu panik fərariliyinin qarşısını almaqçün əsgərlərini səngərlərdə zəncirlə bağlayırlar, amma zəncirlərini qırıb qaçanlar, canını qurtaranlar da olur.\nDöyüşdə məğlubiyyətlərinin əvəzini müharibə caniləri cəbhə xəttindən çox-çox uzaq olan şəhərlərimizdən, onların dinc əhalisindən çıxırlar. Quduzlaşmış düşmən Tariximizin qeyrət qalası Gəncənin uğaqlarını, qocalarını, qadınlarını, yatmış insanlarını gecəyarısı kütləvi ölüm saçan raket atəşlərinə tutmaqla müharibə cinayəti, soyqırımı törədir.\nDüşmən bu gün cəbhə boyu Azırbaycan Ordusunda aldığı sarsıdıcı zərbələrin, irimiqyaslı məğlubiyyətin qisasını azğın çar generalı Sisiyanova boyun əyməyən, təslim olmayıb şəhid olan Cavad xanın Gəncəsindən, 1918-ci ilin mayında ilk müstəqil Cümhuriyyətimizin beşiyi olmuş Gəncədən, 1920-ci ilin bolşevik istilasından sonra qiyam etmiş və on minlərlə insanını qurban vermiş Gəncədən almağa çalışır.\nAçıq döyüşdə hücumlarımıza davam gətirməyib geri çəkilənlər hayıflarını ikiyaşlı Mədinə Şahnəzərlidən çıxır, uzaqdan- uzağa şəhəri raket atəşinə tutur, abad evləri viranəyə çevirirlər. Azğınlaşmış yağılar uşaqları yetim, böyükləri övladsız qoyur, ən quduz yırtıcı heyvanın belə edə bilməyəcəyi qəddarlıqla insanları məhv edirlər. Mərmilər şəhərin əhalisi sıx olan məhəllələrinə, özü də oğru, quldur əməlləri kimi gecələr atılır. Qəlpələr Nizami məqbərəsinin həndəvərinə, tarixi və dini abidə-- İmamzadəyə düşür.\nDünya ictimaiyyəti deyilən kar və kor kütlə, sanki, bütün bunları görmür, eşitmir, bilmir. Erməni milyarderləri “səxavətiylə” satın alınmış TV çıxışçıları isə hələ də təcavüzə məruz qalan Azərbaycanın yox, “müztərib” ermənilərin halına acıyır.\nİşğalçıların ririlərimizə atəş açmaqla ürəkləri soyumur. Qəbirstanlığa, meyitlərə raket atırlar. Ermənistanın başını itirmiş rəhbərlərinin hərəkətləri mənə faşist Almaniyasının son günlərini, Hitlerin yeniyetmələri döyüşə-ölümə göndərdiyi günləri xatırladır. Dinc əhalini qıranları da elə Hitlerin aqibəti gözləyir.\n18 Oktyabr müstəqillik bayramı ərəfəsində Gəncənin xaincəsinə vurulması Füzulinin azad olunması sevincini ürək dolusu yaşamağa qoymadı. Cəbhə xəttindən çox uzaq olsa da, bu gün Gəncə həmişəki kimi döyüş meydanındadır-- öz əzmiylə və şəhidləriylə, qüruruyla və qurbanlarıyla, dağıdılmış evləri və qələbəmizə sarsılmaz inamıyla.\nİnanıram ki, bütün işğal edilmiş torpaqlarımız azad olacağı yaxın günlərdə hörmətli Prezidentimiz İlham Əliyevin fərmanı ilə başqa şəhərlərimizlə bir sırada Gəncə də “Qəhrəman şəhər” adına layiq görüləcək.\nOna da inanıram ki, öz ad gününə bir gün qalmış və bir daha heç vaxt ad gününü özü qeyd edə bilməyəcək on beş yaşlı Nigarın—anam Nigar Rəfibəylinin adaşı Nigar Əziz qızı Əsgərovanın qanı da - bütün şəhidlərimizin qanı kimi - yerdə qalmayacaq.\n19 Oktyabr 2020 15:03 - XƏBƏRLƏR


Həkim soyuqdəyməni daha da pisləşdirə biləcək ənənəvi üsullardan danışdı\n30 Avqust 2021 14:57\nRusiyalı həkim Vladimir Zayçev vətəndaşların xəstəlikləri xalq təbabəti üsulları ilə müalicə etməyə çalışmasının mənfi tərəflərindən söz açıb.\nPublika.az Rusiya mətbuatına istinadən xəbər verir ki, həkim səhv atılan addımların xəstəliyi daha da şiddətləndirdiyini deyib. Onun sözlərinə görə, bir çox insanlar səhvən soyuqdəyməni tibbi diqqət tələb etməyən bir xəstəlik hesab edirlər:\n“Bu cür vətəndaşlar tək başına ənənəvi tibbi üsullardan istifadə edərək müalicə olunmağa çalışırlar. Ancaq bu üsullardan bəziləri nəinki müalicə etmir, həm də əhəmiyyətli dərəcədə zərər verə bilər. Xüsusilə isti hamam soyuqdəymələri müalicə etmək yerinə daha da pisləşdirə bilər”.\n“Hamamda və saunada temperatur yüksək və çox güclü bir ödemə səbəb olur. Fistulalar - burun boşluğunun yaxınlığındakı kanallar şişir. İltihab özünü daha çox göstərməyə başlayır. O zaman insan özünü daha pis hiss edir və artıq intuitiv şəkildə anlayır ki, uzanıb dincəlməlidir”.\nQulaq burun boğaz həkiminin sözlərinə görə, xəstə sağalanda hamam və ya saunaya gedə bilər, ancaq xəstəliyin başlanğıcında deyil. Həkim soyuqdəymənin qarşısını almaq üçün bəzi insanların burun dəliklərinə soğan və ya sarımsaq dilimlərinin daxil edilməsinin gərəksiz olduğunu da izah edib:\n“Soyuqdəymə zamanı selikli qişanın ödemi inkişaf edir. İltihabla birlikdə selikli qişa qıcıqlanır və ödemlə gərginləşir. İnsanlar buruna sarımsaq və ya soğan dilimləri qoymağa başlayanda bu, pis nəticə verir. Bu səbəbdən çox güclü qıcıqlanma olacaq, bu da iltihabı və ödemi daha da təhrik edəcək. Selikli qişanı yandıracaq” - Zayçev xəbərdarlıq edib.


Səbaildə ilin yekunları müzakirə olunub\nSəbail rayonunun qəsəbə və sahə inzibati ərazi dairəsi üzrə nümayəndəliklərində 2017-ci ilin yekunlarının müzakirəsinə başlanılıb. Bununla əlaqədar ilk hesabat iclası Rayon İcra Hakimiyyəti başçısının 1 saylı sahə inzibati ərazi dairəsi üzrə nümayəndəliyində keçirilib. Rayonun mərkəz hissəsini əhatə edən təşkilatların, təhsil, səhiyyə və digər müəssisələrin, təsərrüfat xidmətlərinin nümayəndələrinin və sakinlərin iştirakı ilə keçirilən toplantıda 2017-ci il ərzində rayonun mərkəz hissəsində həyata keçirilən işlərə yekun vurulub, qarşıda duran vəzifələr müzakirə olunaraq növbəti il üçün konkret tədbirlər müəyyənləşdirilib. Hesabat məruzəsi ilə çıxış edən Səbail Rayon İcra Hakimiyyəti başçısının 1 saylı sahə inzibati ərazi dairəsi üzrə nümayəndəsi Tərlan Qasımov bildirib ki, ötən il nümayəndəliyin ərazisində 20 həyətə 3500 kv asfalt döşənib, Əhməd Cavad küçəsi 1, Adil İskəndərov 3/3, Nizami 78, İbrahim İbrahimli 7, Üzeyir Hacıbəyov 3, 4, 18, Zərifə Əliyeva 14, 17, Həsən Seyidbəyli 3, 4, 5 - ümumilikdə 40 ünvanda 7500 kv dam örtüyü təmir olunub, 700 p/m ümumi istifadə sahəsi şüşələnib, 65 qapı, 40 pəncərə dəyişdirilib, balansda olan binalarda 3000 p/m tüstü bacaları təmizlənib.\nŞəhərin mərkəz hissəsində köhnə yaşayış binalarının sökülüb yerində müasir binaların tikintisi ilə bağlı pilot layihələrə əsasən Rastropoviçlər küçələrində yeni bina tikintisi ilə bağlı müasir layihələr işlənib təsdiq olunub və artıq icraya başlanıb.\nYığıncaqda çıxış edən Səbail Rayon İcra Hakimiyyəti başçısının müavini Abit Əliyev Prezident İlham Əliyev tərəfindən Bakı şəhərinə göstərilən diqqət və qayğıdan, gələcəkdə şəhərin mərkəzinin daha da abadlaşdırılması, burada sakinlər və şəhərimizin çoxsaylı qonaqları üçün hər cür şəraitin yaradılması üçün görülməli olan işlərdən danışmışdır. Abit Əliyev 2017-ci ildə rayonda görülən işlər və həyata keçirilmiş sosialyönümlü layihələr barədə geniş məlumat verib, qeyd edib ki, ölkə başçısının tapşırıqlarına əsasən şəhərin mərkəzini əhatə edən 1 saylı nümayəndəliyin ərazisində bir sıra mühüm layihələr həyata keçirilir və paytaxtımızı dünyanın ən gözəl şəhərlərindən birinə çevirmək istiqamətində görülən işlər gələcəkdə də davam etdiriləcək. Bildirilib ki, RİH tərəfindən qəsəbə və yaşayış məntəqələrində məhəllələr abadlaşdırılacaq, qəsəbədaxili yolların təmiri, su və kanalizasiya sistemləri yenidən qurulması, qəsəbədaxili küçələrin asfaltlaşdırılması və işıqlandırılması ilə bağlı tədbirlər görüləcək.\nYığıncaqda mövcud problemlərdən danışılıb, sakinləri maraqlandıran suallar cavablandırılıb, bir sıra müraciətlərin həlli ilə bağlı müvafiq tapşırıqlar verilib.


Haqqımızda - Finstaff.Az\nHər bir mühasib və ya maliyyəçi, həyatda ən azı bir dəfə iş və ya işçi axtarışı problemi ilə qarşılaşır. Bu problemin həlli üçün www.finstaff.az saytını yaratdıq ki, karyeranızın inkişafına və ya şirkətinizə təcrübəli və ixtisaslaşmış işçilərin tapılmasına köməklik edək.\nwww.finstaff.az – mühasibat və maliyyə sahəsi üzrə iş və ya işçi axtaranlar üçün nəzərdə tutulmuş online platformadır. Üstünlüyümüz istifadəçilərə rahat CV və iş elanı yerləşdirmək imkanı, bir dəfə qeydiyyatdan keçmisinizsə təkliflərinizi işəgötürənlərə və ya iş axtaranlara bir toxunuşla göndərə bilmə imkanını yaratmağımızdır.\nwww.finstaff.az məqsədimiz mühasibat və maliyyə sahəsi üzrə işə götürənlə işçi arasında vasitəçisiz və rahat online əlaqə imkanı yaratmaqdır.


Mavrik - Emaagro.com Mavrik - Emaagro.com\nAktiv maddə: 240 g/l TAU-FLUVALİNATE\nFormulyasiya: Emulsiya, Suda Yağ (EW)\nAlma qurdu (Cydia pomonella)\n30 ml/100 l su sürfə\nAlma yaşıl yarpaq biti (Aphis pomi)\n10 ml/100 l su kuklacık və yetişkin\nYarpaq biti(Myzus persicae)\n10 ml/100 l su\nkuklacık və yetişkin\nYunanfıstığı psillidi (Agonoscena pistaciae)\nAlma yarpaqbükəni (Archips rosana)\nPambıq yarpaqbiti (Empoasca decipiens, Asymmetrasca decedens)\nŞaftalı yarpaq biti (Myzus persicae)\nYarpaq birəsi (Asymetrasca decedens, Empoasca decipiens)\nÇİLƏYİCİ APARATININ TƏMİZLİYİ:\nDərman preparatının istifadəsi tamamlandıqdan sonra çiləyicinin içərisində olan dərman preparatının tamamilə boşalmasından əmin olun. Çiləyicinin çəninə təmiz su dolduraraq qarıştırıcını işe salmaqla bütün hissəcikləri yayxalayın. Yayxalama işlərini su kanallarına yaxın aparmayın. Yayxalanmış suyu su kanallarına boşaltmayın\nBİTKİ QORUMA PREPARATININ İSTİFADƏ QAYDASI:\nMAVRİK 2F kontakt və mədə təsirlidir. Bitkilərin hər tərəfinin xüsusilə yarpaq altı səthlərinin yaxşıca ıslatılması lazımdır. Meyvə ağaclarında yüksək təzyiqli spreylər və bol su ilə yaxşı bir sprey dərmanın effektivliyini artıracaqdır. Digər bitkilərdə, ən yaxşı nəticələr, təzyiqli bir çiləyici və ya çiləyici ilə bitki hər tərəfini nəmləndirməklə əldə edilir. Bunun üçün nazik bir məmə istifadə edilməlidir. Tövsiyə edilən dozanın vahid sahəyə atılabilmesi üçün, əvvəl dərmanlama alətinin kalibrləmə edilər. Bunun üçün istifadə olunan çiləyici alətlə yalnız su müəyyən bir sahəyə (ən azı 100m2) spreylənir və istifadə olunacaq su miqdarı hesablanır.\nAlma içqurdu.alma içqurdu'na qarşı ediləcək çiləmələr təxmin və erkən xəbərdarlıq sisteminə görə istiqamətləndirilməlidir. Alma içqurdu mübarizəsində hədəf, hər Dole aid sürfə çıxışı müddətində ağacları dərmanları alaraq yumurtadan çıxan sürfələri meyvə içinə girmədən əvvəl öldürməkdir.\nAlma yaşıl yarpaq biti.Vegetasiya müddətində 15 bulaşıq zoğ görüldüyündə tətbiq edilməlidir.\nŞaftalıYarpaq biti çiçək tumurcuqlarının meydana çıxmasından, populyasiyani ¾'ü qanadlı forma dönüşüncəyə qədər 50 ağacda 7 bulaşıq daha rastlanıldığında tətbiq edilməlidir.\nYunanfıstığı psillidi Hər bir yarpaq başına 20-30 ədəd bir mürəkkəb yarpaqda həftədə 100 sayda təsbit edildikdə, yumurtaların əksəriyyəti açılmalı və ilk yetişkin parazitoid fumaginin yarpaq səthində salınmasından əvvəl püskürtülməlidir.\nGilasda Alma yarpaqbükəni.qış mövsümündə edilən yoxlamalarda ağac başına 7 ədəd yumurta paketi müəyyən olunan bağçalarda, erkən yazda isə yarpaq və hələ açmamış çiçək buketlerinde sürfə ilə yoluxma nisbəti% 5-i keçəndə dərmanlama edilər.\nPomidorda Şaftalı yarpaq bitiŞaftalı yarpaq biti mübarizəsində bir yarpağa düşən zərərvericilərin sayını müəyyən etmək üçün, yarpaqları, diaqonal boyunca sahəyə girərək hər 3-5 addımdan təsadüfi bir şəkildə kəsilir. Bir yarpağa düşən zərərli sayı 10-20 ədəd isə mübarizəyə başlamaq lazımdır. Buna baxmayaraq, parasitoidlər və yırtıcılar dərman preparatları üzərində qərar verməzdən əvvəl faydaların effektivliyini nəzərə almalıdırlar.\nPortağalda Yarpaq birəsi. Bağdakı meyvələrdə rəng dəyişmə başladığı dövrdə tətbiqə başlanılır. Bu dövr adətən sentyabr ayının əvvəlinə düşür, bəzi gec yetişən növlərdə (qara naringi, valensiya və bəzi yerli portağallarda) isə sentyabr ayının soyu – oktyabr ayıdır. Bu dövrdə portağal bağçasında 25 ağacda onlarca meyvə olmaqla cəmi 250 meyvə nəzarətdən keçirilir. Meyvələrin üzərində 1 cm diametrində ləkə görüldüyü halda meyvə yoluxmuş sayılır (Çox kiçik ləkələrin 2-3 ədədi 1 ləkə kimi gəbul edilir). Nəzarət edilən ümumi meyvələrin ən az 15 ədədi yoluxduğu halda dərmanlamaya qərar verilir.\nMAVRİK 2 F adlı bitki qoruma məhsulu, təsir mexanizminə görə Qrup 3A olaraq təsnif bir insektisittir. Eyni təsir mexanizminə sahib bitki qoruma məhsullarının təkrarlayan proqramlar, müqavimət inkişafını təşviq edir. Bu səbəblə müqavimət inkişafını gecikdirmək üçün MAVRİK 2F'nin eyni istehsal mövsümü içərisində təklif edilən ümumi tətbiq sayını aşmayın. Tətbiqin təkrarlanması lazım olduğu hallarda isə, fərqli təsir mexanizminə sahib (Qrup 3A xarici) İnsektisit istifadə edilməsinə diqqət yetirin.\nQələvi dərmanlar istisna olmaqla MAVRİK 2F bilinən bir çox dərmanla qarışa bilər. Ancaq əkinçiyə öz imkan və məsuliyyətində bir ön qarışıq sınağı məsləhətdir.\nZəhərlənmə ƏLAMƏTLƏRİ: Mədə bulanması, mərkəzi sinir sistemində iflic, göz yaşarması, tüpürcək, burun axması. Dərinizlə təmasda olan paresteziya effektləri (qaşınma, yanma və ya uyuşma) müvəqqəti olur və 24 saatdan uzun sürmür.\nQoxlama vasitəsilə: Təsirə məruz qalan şəxs təmiz havaya çıxarılmalıdır. Əgər nəfəs almaqda çətinlik çəkirsə, süni tənəffüs verin. Dərhal həkimə müraciət edilməlidir\nKüləkli havada dərmanlama etməyin.\nBoşalan qida və içki qutularına bitki qoruma məhsulu qoymayın.\nArılara zəhərlidir, çiçəklənmə zamanı istifadə etməyin.\nSaxlama şəraiti: Normal (sərin və quru) şərtlər altında anbarlandıqda 2 il ərzində dərmanın fiziki, kimyəvi və bioloji xüsusiyyətlərində heç bir dəyişikliklər olmur


ABŞ-ın tənzimləyici qurumları bankları LIBOR-dan istifadə etməməyə çağırıb | Report.az\nABŞ-ın tənzimləyici qurumları bankları LIBOR-dan istifadə etməməyə çağırıb\nABŞ-ın tənzimləyici qurumları bankları LIBOR-dan istifadə etməməyə çağırıb ABŞ tənzimləyiciləri qurumları yerli bankları 2022-ci ildən etibarən LİBOR-dan (London InterBank Offered Rate - London banklararası kredit bazarında illik faiz dərəcələrinin orta göstəricisi) istifadə etməməyə çağırıb.\n1 Dekabr , 2020 16:23\nABŞ tənzimləyiciləri qurumları yerli bankları 2022-ci ildən etibarən LİBOR-dan (London InterBank Offered Rate - London banklararası kredit bazarında illik faiz dərəcələrinin orta göstəricisi) istifadə etməməyə çağırıb.\n"Report" "İnterfax" agentliyinə istinadən xəbər verir ki, söhbət Federal Ehtiyat Sistemi (FED), Əmanətlərin Sığortalanması üzrə Federal Korporasiya (FDIC) və Valyuta Nəzarət İdarəsindən (OCC) gedir.\nAdı çəkilən qurumlar kredit təşkilatlarına tövsiyə edib ki, bağladıqları müqavilələrdə illik faiz dərəcəsini konkret göstərsinlər.\nXatırladaq ki, bir qədər əvvəl ABŞ-da bankların faizlərlə manipulyasiya etməsinə dair qalmaqal baş verib. Bundan sonra ipoteka müqaviləsi da daxil olmaqla əksər borc müqavilələrində LİBOR-dan istifadə edilməməsinə qərar verilib.\nHazırda ABŞ-da LIBOR-a alternativ Nyu-York Federal Ehtiyat Bankının hazırladığı SOFR (Təhlükəsiz gecə maliyyələşdirməsi dərəcəsi) sayılır ki, bundan sonra ABŞ-ın dövlət istiqrazlarının ilə bağlı bir gecəlik REPO əməliyyatlarında istifadə olunur.